Όλοι οι σταυροί των υποψηφίων Γκιόνογλου στη Δ.Ε. Πλατέος (4ος σταυρός) – Περισκόπηση\nΌλοι οι σταυροί των υποψηφίων Γκιόνογλου στη Δ.Ε. Πλατέος (4ος σταυρός)\nΣταυροί προτίμησης υποψηφίων Γκιόνογλου στην εκλογική περιφέρεια Πλατέος, προερχόμενοι από τις υπόλοιπες περιφέρειες του νέου δήμου.\n← Όλοι οι σταυροί των υποψηφίων της Δ.Ε. Πλατέος στη Δ.Ε. Πλατέος → Όλοι οι σταυροί των υποψηφίων Δημητριάδη στη Δ.Ε. Πλατέος (4ος σταυρός)


Paraktios.gr » Εμβόλια -ηλικιωμένοι: Στον πάτο της Ευρώπης η Ελλάδα (πίνακες)\nparaktios 20 Απριλίου 2021\nΕμβόλια -ηλικιωμένοι: Στον πάτο της Ευρώπης η Ελλάδα (πίνακες)\nΣτον πάτο της Ευρώπης βρίσκεται η χώρα μας αναφορικά με τον εμβολιασμό των ηλικιωμένων.\nΑυτό αποδεικνύουν τα στοιχεία του ECDC, επιβεβαιώνοντας τα σχετικά ρεπορτάζ της aftodioikisi.gr και εκθέτοντας κυβέρνηση, υπουργείο Υγείας και Εθνική Επιτροπή Εμβολιασμών, που με αλχημείες επιχείρησαν το προηγούμενο διάστημα να κοροϊδέψουν τους πολίτες.\nΣυγκεκριμένα, όπως προκύπτει από τα στοιχεία που δημοσιεύει η aftodioikisi.gr, η Ελλάδα:\n-Με ποσοστό 56,9% και μάλιστα στον πρώτο εμβολιασμό βρίσκεται στην 19η θέση στις ηλικίες άνω των 80, ξεπερνώντας μόνο χώρες όπως οι: Βουλγαρία: (7,2%), Λετονία: 21,8%, Σλοβακία (32,3%), Λιθουανία (44,6%), Εσθονία (51,9%) και Πολωνία (53,5%).\n-Ακόμη χειρότερη είναι η κατάσταση στους 70-79 ετών, καθώς σε αυτή την ηλικιακή κατηγορία η χώρα μας με ποσοστό εμβολιαστικής κάλυψης με την πρώτη δόση, μόλις 44,7% βρίσκεται στην 23η (από τους 25) θέση, πάνω μόνο από Ιταλία (28,1%) και Λετονία (26,5%).\nΑΝΑΛΥΤΙΚΑ ΣΤΟΙΧΕΙΑ ΓΙΑ 25 χώρες\nΕΛΛΑΔΑ: 56,9% 19η θέση\nΕΛΛΑΔΑ 44,7% 23η θέση\nΤα πορτοκάλια και τα μήλα\nΥπενθυμίζεται ότι στις 29/3 ο Μ. Θεμιστοκλέους, επιχειρώντας για μια ακόμη φορά να «μαγειρέψει» τα στοιχεία πρόσθεσε πορτοκάλια (εμβολιασμοί) και μήλα (ραντεβού) και έβγαλε ως αποτέλεσμα πορτοκάλια!!\nΣυγκεκριμένα, όπως είχε πει:\n-Για την ηλικιακή ομάδα άνω των 85 ετών έχουν εμβολιαστεί και έχουν κλείσει ραντεβού το 60% (από 57% πριν τρεις εβδομάδες -στις 8/3) του συνόλου. Γεγονός που αποδεικνύει ότι, ακόμη και με τα «νοθευμένα» στοιχεία του υπουργείου Υγεία, στην συγκεκριμένη ηλικιακή ομάδα, ο εμβολιασμός δεν προχωράει Υπενθυμίζεται ότι, όπως έχει αποκαλύψει η aftodioikisi.gr, έως τις 8 Φεβρουαρίου, που άνοιξε η πλατφόρμα για τους 80-84 είχαν εμβολιαστεί μόλις 69.000 από τους 365.809 πολίτες άνω των 85 ετών (ποσοστό 18,8%).\n-Για την ηλικιακή ομάδα 80 -84 ετών, έχει εμβολιαστεί και έχει κλείσει ραντεβού το 64%, από 58% στις 8/3, γεγονός που, επίσης, αποδεικνύει ότι και σε αυτή την ηλικιακή ομάδα δεν προχωρούν οι εμβολιασμοί.\n-Για την ηλικιακή ομάδα 75-79 ετών έχει εμβολιαστεί και έχει κλείσει ραντεβού το 75%, από 65% στις 8 Μαρτίου.\n-Για την ηλικιακή ομάδα 70-74 ετών, για την οποία η πλατφόρμα άνοιξε στις 26/3, είχαν κλείσει ραντεβού 230.000 πολίτες, ποσοστό 51%.\n–Για την ηλικιακή ομάδα 60-64 ετών έχει εμβολιαστεί και έχει κλείσει ραντεβού το 55%, έναντι ποσοστού 50% στις 8/3.


Night Sky Greece: Ο Βέγας Ανατέλλει\nΟ Βέγας Ανατέλλει\nΟ Βέγας, στον αστερισμό της Λύρας.\nΑφού πέσει το σκοτάδι στις 22 Ιουνίου, κοιτάξτε προς τα ανατολικά για ένα πολύ φωτεινό αστέρι. Αυτό το μπλε-άσπρο αστέρι είναι ο Βέγας, ο α αστέρας του μικροσκοπικού αστερισμού της Λύρας. Ο Βέγας είναι ένα από τα φωτεινότερα αστέρια ορατά όλο το καλοκαίρι σε όλο το Βόρειο Ημισφαίριο. Σχετικά κοντά στα 25 έτη φωτός, ο Βέγας λάμπει τόσο έντονα, επειδή έχει τρεις φορές το μέγεθος του ήλιου μας και παράγει 50 φορές περισσότερο φως.\nΤο 1983, οι αστρονόμοι ανακάλυψαν ένα δίσκο από σκονισμένο υλικό να στροβιλίζεται γύρω από το σχετικά νεαρό αστέρι που μοιάζει με τη ζώνη Kuiper, την περιοχή των παγωμένων σωμάτων πέρα από την τροχιά του Ποσειδώνα στο ηλιακό μας σύστημα. Αυτό μπορεί να υποδεικνύει τα πρώτα στάδια εξέλιξης για ένα νέο πλανητικό σύστημα.\nΠερίπου το 12.000 π.Χ. ο πόλος βρισκόταν μόλις πέντε μοίρες μακριά από τον Βέγα και μέσω της μετάπτωσης του άξονα, ο πόλος θα περάσει και πάλι κοντά στον Βέγα περίπου το 14.000 μ.Χ.\nΟ αστερισμός της Λύρας πιστεύεται ότι είναι η άρπα που έπαιζε ο θρυλικός Έλληνας μουσικός Ορφέας. Λέγεται ότι όταν ο Ορφέας έπαιζε αυτή την άρπα, ούτε θεός ούτε θνητός μπορούσε να φύγει μακριά. Ο Βέγας συχνά αποκαλείται το "άστρο της άρπας".\nΌμως η πιο όμορφη ιστορία που σχετίζεται με τον Βέγα προέρχεται από την Ασία. Υπάρχουν πολλές παραλλαγές. Στην Ιαπωνία, ο Βέγας μερικές φορές ονομάζεται Tanabata (ή Orihime), μία ουράνια πριγκίπισσα ή θεά. Η οποία ερωτεύεται έναν θνητό, τον Kengyu (ή Hikoboshi), ο οποίος εκπροσωπείται από το αστέρι Αλτάιρ. Όταν ο πατέρας της Tanabata το ανακαλύπτει, είναι οργισμένος και της απαγορεύει να δει αυτόν τον απλό θνητό.\nΈτσι, οι δύο εραστές τοποθετούνται στον ουρανό, όπου χωρίζονται από τον ουράνιο ποταμό, γνωστό σε μας ως Milky Way, δηλαδή ο Γαλαξίας μας. Ωστόσο, οι ουράνιοι θεοί είναι ευγενικοί. Κάθε χρόνο, το έβδομο βράδυ του έβδομου φεγγαριού, μια γέφυρα από καρακάξες σχηματίζεται κατά μήκος του ουράνιου ποταμού, και οι δύο εραστές ενώνονται ξανά. Μερικές φορές το ετήσιο ταξίδι του Kengyu να περάσει απέναντι το ποτάμι είναι δύσκολο και δεν τα καταφέρνει. Σε αυτή την περίπτωση, τα δάκρυα της Tanabata σχηματίζουν σταγόνες βροχής που πέφτουν πάνω από την Ιαπωνία.\nΑναρτήθηκε από Ειρήνη Μαντζουράνη στις 3:06 μ.μ.\nΠανσέληνος και Θερινό Ηλιοστάσιο


«Ο Αμερικάνος» έρχεται τα Χριστούγεννα στην Αθήνα με μια... - Star.gr\nCITY NEWS Κυριακή, 21 Δεκεμβρίου 2014, 09:36\n«Ο Αμερικάνος» έρχεται τα Χριστούγεννα στην Αθήνα με μια ιστορία αγάπης και ξενιτιάς (ΒΙΝΤΕΟ)\nΜην χάσετε το έργο του Παπαδιαμάντη σε δραματοποιημένη αφήγηση του Θ.Σαράντου\nΗ παράσταση "Ο ΑΜΕΡΙΚΑΝΟΣ", μια δραματοποιημένη αφήγηση από τον Θανάση Σαράντο, βασισμένη στο ομότιτλο κλασικό διήγημα του Αλέξανδρου Παπαδιαμάντη, έχοντας στο ενεργητικό της 5 χρόνια παρουσίασης, πάνω από 250 παραστάσεις και 30.000 θεατές σε 25 πόλεις της Ελλάδας-, επιστρέφει για δύο μόνο παραστάσεις, στο θέατρο Τριανό��, τη Δευτέρα 22 και την Τρίτη 23 Δεκεμβρίου, στις 9 το βράδυ.\nΟ “Αμερικάνος” είναι μια ιστορία αγάπης και ξενιτιάς» σημειώνει ο Θανάσης Σαράντος. «Θα μπορούσε να είναι η ιστορία κάθε μετανάστη. Ίδια κι απαράλλαχτη με αμέτρητα προσωπικά και οικογενειακά δράματα, που γνώρισε η Ελλάδα εκείνης της εποχής, αλλά και κάθε εποχής. Ο “Αμερικάνος” του Παπαδιαμάντη δεν είναι παρά ο Έλληνας μετανάστης απανταχού της γης. Για μένα, πατρίδα είναι η γλώσσα μου. Ο ήρωας νοσταλγεί τη γλώσσα του και άρα τη χώρα του. Στην εποχή που το χρήμα δημιουργεί πατρίδες, μπορεί κάποιος να νιώσει πολίτης του κόσμου. Αλλά σε αυτήν την κατάσταση, που έχουν ονομάσει κρίση, νιώθω την ανάγκη να υπάρξει ο δικός μας πολιτισμός» προσθέτει.\n��έατρο Τριανόν: Κοδριγκτώνος 21 - Αθήνα, τηλ.: 210 8215469. Διάρκεια παράστασης: 65 λεπτά (χωρίς διάλειμμα). Τιμές εισιτηρίων: κανονικό: 12 ευρώ, τιμή προπώλησης: 10 ευρώ, μειωμένο (άτομα άνω των 65, φοιτητές, ΑΜΕΑ, ηθοποιοί με ενημερωμένη κάρτα ΣΕΗ, θεατρολόγοι με ενημερωμένη κάρτα θεατρολόγων, κάτοχοι κάρτας πολιτισμού ΥΠ.ΠΟ.Τ., ομάδες θεατών πάνω από 10 άτομα): 10 ευρώ, άνεργοι με κάρτα ΟΑΕΔ - πολύτεκνοι - μαθητές - μέλη της Εταιρείας Παπαδιαμαντικών Σπουδών: 8 ευρώ. Προπώληση: ticketservices.gr.


To «ευχαριστώ» στον διευθυντή και το δυναμικό της Καρδιοθωρακοχειρουργικής Κλινικής του ΠΓΝΠ – flamis.gr\nΜε συγκινητικά λόγια για το σωτήριο έργο που επιτελεί η Καρδιοθωρακοχειρουργική Κλινική του ΠΓΝΠ “Παναγία η Βοήθεια” μιλά η οικογένεια ασθενούς που χειρουργήθηκε από την Ηλεία.\nΣε ανακοίνωσή της στην εφημερίδα ΓΝΩΜΗ η οικογένεια του Γεωργίου Τσιχλιά από την Αμαλιάδα Ηλείας αναφέρει τα εξής: “Εκφράζουμε δημόσια ένα μεγάλο «ευχαριστώ» στον διευθυντή της Καρδιοθωρακοχειρουργικής Κλινικής του Πανεπιστημιακού Νοσοκομείου Πατρών, καθηγητή Δρ. Νικόλαο Χαροκόπο και σε όλη την επιστημονική του ομάδα, όπως επίσης και στο νοσηλευτικό προσωπικό για το θεάρεστο έργο που επιτελούν.\nΚαθ’ όλη τη διάρκεια της νοσηλείας του δικού μας ανθρώπου στην Κλινική γίναμε δέκτες του υψηλού επιπέδου υπηρεσιών υγείας που προσφέρει το σύνολο του προσωπικού, της ανθρώπινης προσέγγισης και της αντιμετώπισης των ασθενών με αξιοπρέπεια.\nΗ Καρδιοθωρακοχειρουργική Κλινική του ΠΓΝΠ που άνοιξε πριν τρεις μήνες, επιτελεί σωτήριο έργο και αξίζουν θερμά συγχαρητήρια σε όλους όσοι προσφέρουν αγόγγυστα τις υπηρεσίες τους στους ασθενείς της Δυτικής Ελλάδας”.\nΔΥΤΙΚΗ ΕΛΛΑΔΑ – ΦΩΤΟ: Δείτε τι έκρυβε μέσα στο σπίτι του\nΕΞΩ ΑΓΥΙΑ: Διαμαρτυρία για κεραία κινητής τηλεφωνίας


Αποφασιστικότητα Ολάντ-Ομπάμα για εγγυήσεις από το Ιράν\nΠρώτη καταχώρηση: Τετάρτη, 13 Νοεμβρίου 2013, 21:08\nΟ Γάλλος πρόεδρος Φρανσουά Ολάντ και ο Αμερικανός ομόλογός του Μπαράκ Ομπάμα είναι αποφασισμένοι να ζητήσουν και να λάβουν εγγυήσεις από το Ιράν ότι δεν θα επιδιώξει να κατασκευάσει πυρηνικά όπλα, όπως ανακοίνωσε σήμερα η γαλλική προεδρία.\n«Οι δύο ηγέτες εξέφρασαν την κοινή τους αποφασιστικότητα να λάβουν από το Ιράν κάθε εγγύηση ότι αποκηρύσσει οριστικά το στρατιωτικό πυρηνικό του πρόγραμμα», επισημαίνει η ανακοίνωση των Ηλυσίων, η οποία εκδόθηκε μετά την τηλεφωνική συνομιλία των δύο ανδρών.\n«Υπό αυτό το πρίσμα επαναβεβαίωσαν την πλήρη υποστήριξή τους στο κείμενο στο οποίο συμφώνησε η Ομάδα 5+1 (ΗΠΑ, Κίνα, Ρωσία, Βρετανία, Γαλλία και Γερμανία) στις 9 Νοεμβρίου και το οποίο αποτελεί τη βάση για μια σοβαρή, ισχυρή και αξιόπιστη συμφωνία. Πλέον εναπόκειται στο Ιράν να δώσει μια θετική απάντηση», προσθέτει η ανακοίνωση των Ηλυσίων.\nΣύμφωνα με δυτικές διπλωματικές πηγές, μόνο μερικές διατυπώσεις στο κείμενο που συμφωνήθηκε στη διάρκεια του Σαββατοκύριακου από τις έξι δυνάμεις δεν έχουν γίνει δεκτές από την ιρανική πλευρά.\nΗ αδυναμία του Ιράν να επικυρώσει τις διατυπώσεις αυτές οδήγησε στην διακοπή των συζητήσεων οι οποίες αναμένεται να επαναληφθούν στις 20 Νοεμβρίου στη Γενεύη, επισημαίνουν οι ίδιες πηγές.\nΤελευταία ενημέρωση: Τετάρτη, 13 Νοεμβρίου 2013, 21:08


Αναζητούνται γεφυροποιοί… - Χανιώτικα Νέα\nΑν ζητούσαμε γεφυροποιούς όπως πρότεινε, πριν λίγες εβδομάδες, με άρθρο του στα ‘Χανιώτικα Νέα’ ο Αντώνης Γκαζής θα βρίσκαμε;\nΑς είμαστε αισιόδοξοι, όμως. Να υποθέσουμε ότι παρουσιάζονταν γεφυροποιοί, άτομα με συνθετική σκέψη που επικοινωνούν με σαφήνεια και ακρίβεια.\nΓνώστες αληθινοί της περιοχής που χρησιμοποιούν παραδείγματα και υποστηρίζουν με στοιχεία το λόγο τους. Τόσο το γραπτό όσο και τον προφορικό. Που σημαίνει ότι έχουν κνισάρει την ήδη καθαρή τους σκέψη και την έχουν χρωματίσει. Για να κάνουν πιο ολοκληρωμένη την άποψή τους.\nΑς αναρωτηθούμε πόσο θα βελτιωνόταν η ζωή όλων μας αν παρουσιαζόταν γεφυροποιοί σήμερα στην πόλη μας.\nΣτο σημερινό σημείωμα εστιάζω στην ανάγκη να αναζητήσουμε γεφυροποιούς που θα κτίζουν γέφυρες επικοινωνίας σε κάθε επίπεδο της κοινωνικής μας ζωής.\nΓεφυροποιοί στην εκπαίδευση\nΣύμφωνα με την κοινωνικό-πολιτισμική θεωρία η μάθηση είναι μια κοινωνική διαδικασία, συνδεδεμένη όχι με τη διδασκαλία, αλλά με το κοινωνικό πλαίσιο που την προωθεί.\nΣήμερα για να υποστηρίξουμε τη μάθηση και τη γνωστική ανάπτυξη, πρέπει να ξεπεράσουμε την παραδοσιακή όψη της διδασκαλίας που στοχεύει μόνο στην παροχή πληροφοριών.\nΗ πληροφόρηση είναι μόνο μία από τις πολλές όψεις που αλληλεπιδρούν στη μάθηση. Είναι παραπλανητικό και αναποτελεσματικό να διαχωρίζουμε πληροφορίες, θεωρίες κι αρχές από τις δραστηριότητες και τις καταστάσεις στις οποίες χρησιμοποιούνται. Κι αυτό επειδή η γνώση βρίσκεται στο φυσικό και στο κοινωνικό της πλαίσιο, δηλαδή εκεί που αποκτήθηκε και εκεί που χρησιμοποιείται.\nΓια αυτό χρειαζόμαστε γεφυροποιούς που θα συντεριάξουνε τους εραστές της γνώσης με τις πηγές της, που δεν είμαστε εμείς οι εκπαιδευτικοί.\nΓεφυροποιοί στην κοινωνία\nΑς μη συγχέουμε τους όρους πληροφόρηση και γνώση. Η μεν πληροφορία συνήθως θεωρείται ανεξάρτητη από τα άτομα, αφού τη διαβάζομε σ’ ένα βιβλίο ή τη βρίσκουμε στο διαδίκτυο.\nΗ δε γνώση συσχετίζεται με γνώστες, με καλλιεργητές, με αρχιμάστορες, με επιστήμονες κι είναι σαν να κατοικεί στο μυαλό τους, γι’ αυτό κι αποκτάται δυσκολότερα.\nΑν δεν έχουμε πρόσβαση στους γνώστες πρέπει αυτοί να καταγράψουν τη γνώση τους για να γίνει μεταφερτή. Κι αυτό δεν είναι εύκολο.\nΑν τη βρούμε τη γνώση, πρέπει να την αφομοιώσουμε, για να την κατακτήσουμε. Κι αφομοίωση σημαίνει ότι έχουμε κτίσει γέφυρες κατανόησης με τους γνώστες και τις πρακτικές που σχετίζονται με τις χρήσεις της γνώσης.\nΓεφύρι = Ευέλικτη σκέψη\nΓνωρίζουμε ότι η προσαρμοστικότητα της σκέψης και η πλαστικότητα του ανθρώπινου μυαλού είναι ένα από τα μεγαλύτερα πλεονεκτήματα του είδους μας.\nΣτη συνήθεια αυτή ανήκει και η ταυτόχρονη επεξεργασία πληροφοριών αλλά και η αλλαγή της πορείας της σκέψης μας , όταν προκύπτουν νέα δεδομένα. Κι αυτή είναι άλλη μια ιδιότητα της μνήμης εργασίας.\nΔυστυχώς, δεν είναι πολλοί αυτοί που συνηθίζουν να προσεγγίζουν ένα θέμα από πολλές προοπτικές. Δεν συνηθίζουμε να κατανοούμε ή να δεχόμαστε την ύπαρξη και χρησιμότητα εναλλακτικών. Το αποτέλεσμα είναι να μη στήνουμε εύκολα γέφυρες επικοινωνίας λόγω έλλειψης ευελιξίας.\nΜένουμε στον εγωκεντρισμό μας. Παρόλα αυτά η ικανότητα να αφήνουμε την υποκειμενικότητά μας και να βλέπουμε τα πράγματα από διαφορετική οπτική, (ο Piaget το ονομάζει αλλοκεντρισμό) είναι απαραίτητη στην καθημερινότητά μας. Για φανταστείτε να κτίζαμε γέφυρες για θέματα της πόλης μας. Μόνο θετικά αποτελέσματα θα είχαμε.\nΓεφυροποιοί για τον Δήμο μας;\nΦαίνεται ότι για να γίνεις πετυχημένος γεφυροποιός – αρχιτεχνίτης χρειάζεσαι ευελιξία, αντοχές και νου. Δύσκολος ο συνδυασμός.\nΚι ακόμη δυσκολότερο το έργο του κάθε ενός που φιλοδοξεί να παίξει αυτό το ρόλο. Ιδιαίτερα αν δεν είναι κατεχάρης.\nΓια αυτό δεν πετυχαίνουν οι προσπάθειες για να κτισθούν γέφυρες ανάμεσα στις παρατάξεις που στοχεύουν τον Δημαρχιακό θώκο. Ημουν κάποτε αυτήκοος μάρτυρας μιας τέτοιας συζήτησης και διαπίστωσα ένα αδιέξοδο.\nΑς είμαστε αισιόδοξοι όμως. Ίσως το μυστικό του μύθου του γιοφυριού της Άρτας που «Ολημερίς το χτίζανε, το βράδυ εγκρεμιζόταν» να μην επαληθευτεί στην περίπτωση των Χανίων.\nΜίνως Ησυχάκης, ο γεφυροποιός\nΣτην εκδήλωση για τα 50 χρόνια της ΙΛΑΕΚ που έγινε την περασμένη εβδομάδα τις εντυπώσεις έκλεψε η πρόταση του υπερήλικα ιδρυτικού της μέλους Μίνωα Ησυχάκη. Τι μας είπε;\nΗ ΙΛΑΕΚ να εκσυγχρονιστεί ακόμη περισσότερο. Να εμπλουτίσει τον ιστότοπο της με περισσότερο υλικό για να αγκαλιάσει κι άλλες ηλικιακές ομάδες.\nΕξαιρετικά χρήσιμη η πρότασή του, αφού η τεχνολογία στη συγκεκριμένη περίπτωση θα λειτουργήσει σαν γέφυρα επικοινωνίας ανάμεσα στις γενιές.\nΤο σημειώνω επειδή είναι σπάνιο να ακούγονται ιδέες που κτίζουν γέφυρες επικοινωνίας από ενεργούς πολίτες της 4ης ή της 5ης ηλικίας.\n• Ας αναρωτηθούμε πόσο σημαντικό είναι να κτίζουμε γέφυρες επικοινωνίας ανάμεσα στις γενιές και στις διαφορετικές απόψεις.\n• Χρειαζόμαστε γεφυροποιούς ανάμεσα στους κατόχους της γνώσης και στους δια βίου πολίτες.\n• Κι άλλους γεφυροποιούς που θα μας βοηθάνε να προκόβουμε τοπικά και να αναπτυσσόμαστε γνωστικά, συναισθηματικά και κοινωνικά.\n• Κι αν σήμερα δεν έχουμε γεφυροποιούς σε επάρκεια, ας δημιουργήσουμε τις προϋποθέσεις να γεννηθούν.\n*Πτυχ.Ψυχολογίας-Ανάπτυξης Παιδιού, Master Εκπαίδευσης στην Δια Βίου Μάθηση,\nσυγγραφέας ‘Μαθαίνω εύκολα’, ‘Θυμάμαι εύκολα’.\n5 Δεκεμβρίου 2018 10:32 πμ


1.785,00 € - 1.787,00 € (1)\nΕπαγγελματικό δώρο - Μπεγλέρι με ημιπολύτιμους λίθους\nΠρόταση για επαγγελματικό δώρο με μπεγλέρι: Χαρίστε μπεγλέρια με φυσικούς ημιπολύτιμους λίθους στους συνεργάτες και τους πελάτες σας. Ένα επαγγελματικό δώρο με ιδιαίτερο χαρακτήρα. Διαθέτουμε πέτρες από αβεντουρίνη,...\nΕπαγγελματικό Δώρο - Γούρι τρίγωνος θυρεός - μενταγιόν\nΈνα κομψό επαγγελματικό δώρο με σχέδιο σύνθεση από πουλιά. Ανά πάσα στιγμή μπορείτε να αφαιρέσετε τη φούντα και να χρησιμοποιήσετε τον θυρεό σε ένα εύχαντρον ή σαν μενταγιόν. Δώστε το προσωπικό σας στίγμα τοποθετώντας...\nΕπαγγελματικό Δώρο - Γούρι σταγόνα - μενταγιόν\nΈνα οικονομικό και κομψό επαγγελματικό δώρο σε 2 σχέδια (γοργόνα & σύνθεση με πουλιά). Δώστε το προσωπικό σας στίγμα τοποθετώντας το λογότυπο ή το όνομα της εταιρίας σας στην πίσω όψη της σταγόνας. Ελάτε σε επαφή...\nΕπαγγελματικό Δώρο - Γούρι θυρεός στρογγυλός - μενταγιόν\nΈνα κομψό επαγγελματικό δώρο σε 2 σχέδια (δελφίνια & καράβι). Δώστε το προσωπικό σας στίγμα τοποθετώντας το λογότυπο ή το όνομα της εταιρίας σας στην πίσω όψη του μεταλλίου. Ελάτε σε επαφή μαζί μας για τη...


Βρίσκεστε σε:Αρχική»Stories by Social Media»Το τραγουδάκι της… καραντίνας\nΗ διαδικτυακή μας φίλη Δήμητρα Σιαηλή (φωτ. δεξιά), ανέβασε στο fb ένα εμπνευσμένο βιντεάκι, από τις… ΜορόzεΣ, που γράφουν:\nΤο Έχετε !\nΟι στίχοι γράφτηκαν την 5η μέρα της καραντίνας (μέσα σε 5 λεπτά) σ ένα όμορφο μπαλκόνι στην Καλλιθέα. Το βίντεο τραβήχτηκε ( μόνο μία φορά ) την 6η μέρα της καραντίνας σ ένα ακατάστατο σαλόνι στη Νέα Ιωνία. Τότε που ήταν ακόμα δική μας επιλογή αν θα βγούμε ή όχι απ’ το σπίτι μας..\nΔεν είχε ανεβεί ως τώρα γιατί ελπίζαμε ότι θα ξανά βρεθούμε και θα το τελειοποιήσουμε.\nΠαρόλα αυτά, σας το παραδίδουμε ακόμα κι έτσι, απλόχερα και με πολύ χιούμορ γιατί πιστεύουμε ότι :\n“Μια μέρα χωρίς γέλιο, είναι μια χαμένη μέρα” – Τσάρλι Τσάπλιν.\nΚαλή Ακρόαση 🙃\nΒίντεο: Έκανε… δέκαθλο στο διαμέρισμά του, λόγω καραντίνας! Κάτι σαν χρονικό της καραντίνας… Ατενίζοντας… λίγο πριν το τέλος της καραντίνας Τα αποτελέσματα της καραντίνας… Δημιουργικότητα καραντίνας… Χρονικά καραντίνας Το ημερολόγιο της καραντίνας… Η ανάρτηση του Τσίπρα για τις ημέρες της καραντίνας, παρέα με την Κάρμεν Πριν και… εν μέσω καραντίνας H Πανδημία με τον τρόπο τον ρεμπέτικο (νέο τραγουδάκι στο fb)\nΠροηγούμενο άρθροΔυτ.Ελλάδα-Κορωνοϊός: Συνεχίζονται οι έλεγχοι για άσκοπες μετακινήσεις – 71 παραβάσεις\nΕπόμενο άρθρο Γαλλία: Πέθανε από κορωνοϊό ο πρώην υπουργός Πατρίκ Ντεβετζιάν


Ντροπή ρε! Σεβασμός | TaMeteora.gr\n22 Ιουλίου 2021, 20:11\nΝτροπή, ρε!!!! Σεβασμός…. Σε όλους τους ανθρώπους. Ανεξαρτήτου φύλου, ηλικίας, χρώματος. Σεβασμός στη γυναίκα. Σεβασμός στον άντρα. Σεβασμός στην ανθρώπινη υπόσταση. Κυρίως όμως το φωνάζω σε εσένα. Ναι, σε εσένα το φωνάζω. Σε εσένα τον άντρα που με διαβάζεις αυτή τη στιγμή. Αλλά και σε κάθε άντρα το φωνάζω. Και εάν, παρά τις φωνές και τα ουρλιαχτά μου, δεν μπορείς πάλι να το καταλάβεις, εάν αδυνατείς… μείνε εκεί. Στην άκρη. Στη γωνία σου. Άπραγος. Τόσο απλά. Εάν, ως άνθρωπος αλλά και ως άνδρας, δεν έχεις μάθει να με σέβεσαι, να με εκτιμάς και να με αγαπάς, στην άκρη. Ναι!!! Μείνε στην άκρη. Απλά είναι τα πράγματα. Μείνε στη σιωπή σου. Και αφουγκράσου τις ανάγκες σου, βαθύτερες και μη. Επικοινώνησε για μία φορά αληθινά και ουσιαστικά με τον εαυτό σου και αντάμωσε τις δικές σου ανάγκες. Αντιμετώπισε τις δικές σου χίμαιρες. Αφουγκράσου το είναι σου, που σου μιλάει μέσα από τη σιωπή σου. Και εν κατακλείδι, εσύ έχεις το πρόβλημα και εσύ οφείλεις να το αντιμετωπίσεις και να το θεραπεύσεις. Βοήθησε τον εαυτό σου. Του το οφείλεις. Καταλαβαίνεις για ποιο λόγο σου φωνάζω; Γιατί ουρλιάζω; Καταλαβαίνεις τι σου γράφω; Στέκομαι ενώπιων σου και σου φωνάζω ότι σου απαγορεύω να ξεσπάς επάνω μου. Ναι!! Ναι!! Σου απαγορεύω να με χρησιμοποιείς, καθ’ οποιονδήποτε τρόπο.\nΕίμαι γυναίκα και όχι σάκος του μποξ. Και σου απαγορεύω ρητά και κατηγορητικά να ξεσπάς πάνω μου όλα σου τα κόμπλεξ, όλες σου τις ανασφάλειες, όλα σου τα ψέματα, όλα όσα ταλανίζουν τη μαυρισμένη σου ψυχή και το σκοτεινό σου μυαλό. Είμαι άνθρωπος. Είμαι ΓΥΝΑΙΚΑ. Σου απαγορεύω να παίζεις και να εμπαίζεις την ψυχή μου, τα συναισθήματά μου, το κορμί μου. Εάν όλα αυτά σου είναι άγνωστα, φύγε, κάνε στην άκρη. Έχω το δικαίωμα να επιλέξω πότε θα φύγω από εσένα, αφού μου στερείς αρρωστημένα τον αέρα μου ή ποιον θα θέσω δίπλα μου. Έχω το μέγιστο δικαίωμα να ορίζω τη ζωή μου. Έχω το δικαίωμα τούτο και απέναντι στον εαυτό μου και απέναντι στο παιδί μου και απέναντι στην οικογένειά μου. Και επιλέγω εγώ πότε δεν θα γυρίσω απλά σελίδα στο βιβλίο μας, αλλά ότι θα το κλείσω οριστικά. Και έχω το δικαίωμα να επιλέξω το άτομο που μου αξίζει και που με αγαπάει πραγματικά. Και το μόνο σίγουρο για εμένα είναι ότι αυτός δεν είσαι εσύ. Σου απαγορεύω λοιπόν να μου στερείς το όνειρο. Να μου στερείς τη μέγιστη ανάγκη μου για τη μητρότητα. Ναι, καλά κατάλαβες, σε εσένα απευθύνομαι, σε εσένα που τώρα με διαβάζεις χαλαρά. Και είμαι σίγουρη ότι καταλαβαίνεις ακριβώς για ποιο θέμα σου μιλάω. Και να σε ρωτήσω; Ποιός σε όρισε κριτή, τιμωρό και αφέντη στη ζωή μου; Από πού ορμώμενος εσύ άντλησες αυτό το δικαίωμα; Από την αγάπη μου για εσένα; Από την εμπιστοσύνη μου προς εσένα; Τόσο ποταπός και τόσο βορβορώδης ήταν και είναι τελικά ο εσωτερικός σου κόσμος, ψυχικός και μη; Ποιός είσαι εσύ που αυτοανακηρύχθηκες δικαστής και άδραξες αλόγιστα το δρεπάνι του θανάτου και κόβεις και ράβεις κατά το δοκούν σου πάνω σε σώματα, πάνω σε ψυχές και πάνω σε αισθήματα και σε αξιοπρέπειες και σε αξίες; Σε εσένα φωνάζω, που άδραξες το δρεπάνι και το ανεβοκατεβάζεις πάνω σε γυναικείες ψυχές, με ψεύτικες υποσχέσεις, ψεύτικους όρκους για μητρότητα και για αγάπη. Ποιός είσαι εσύ που το ανεβοκατεβάζεις σε γυναικεία κορμιά και αφαιρείς ανάσες, πνοές, όνειρα και ελπίδες; Ναι, σε εσένα μιλάω. Στο δολοφόνο. Στο δολοφόνο ψυχών. Στο δολοφόνο κορμιών. Σε εσένα, που σαν τέρας, ενσκήπτεις πάνω από κοιμισμένες γυναίκες και κλέβεις το φως τους, στερείς εσύ, το ανδρείκελο, το χαμόγελό τους και οδηγείς ανθρώπους και οικογένειες στο σκοτάδι. Σε εσένα που μαραίνεις ψυχές και κορμιά νεαρών και μη γυναικών.\nΤόσο κενή είναι η ψυχή σου; Τόση έλλειψη και άγνοια της αγάπης λοιπόν; «Σε αγαπάω, δεν το ήθελα», μου λες και σου απαντώ: Άμα με αγαπούσες δεν θα με απατούσες. Άμα με αγαπούσες δεν θα μου στερούσες τη μητρότητα. Άμα με αγαπούσες δεν θα δολοφονούσες την ψυχή μου. Άμα με αγαπούσες δεν θα δολοφονούσες το κορμί μου. Γιατί εγώ γνωρίζω ότι η αγάπη δεν σκοτώνει, ο έρωτας δεν σκοτώνει, η αξιοπρέπεια δεν σκοτώνει, το ήθος δεν σκοτώνει, η μόρφωση δεν σκοτώνει. Αυτά μου δίδαξαν οι γονείς μου. Σκέφτηκες άραγε ποτέ σου, ότι και η μητέρα σου γυναίκα ήταν και εξακολουθεί να είναι; Ότι από αυτή τη γυναίκα, αντίκρισες και εξακολουθείς να αντικρίζεις το φως αυτού του κόσμου; Ότι από αυτή τη γυναίκα-μητέρα, βύζαξες το πρώτο σου γάλα; Άραγε πέρασε, έστω και ξυστά, από το σκοτεινό μυαλό σου, τί θα γινόταν, εάν ο πατέρας σου συμπεριφερόταν αλλιώς στη μητέρα σου; Ή εάν βρισκόταν στη θέση μου η αδελφή σου; Ή η μελλοντική σου θυγατέρα; Δεν έχεις φόβο Θεού μέσα μου; Πώς θα Τον αντικρίσεις; Πώς θα σταθείς ενώπιον Του; Τι θα Του πεις; Αυτά τα σαχλά, ανόητα, που απευθύνεις και σε εμένα; Ότι: «Δεν έφταιγα εγώ. Η κακή στιγμή;». Γιατί αυτό μου λες. Αυτό λες και σε όλους. Να σου πω όμως κάτι; Σαν πολλές κακές στιγμές δεν μαζεύτηκαν τώρα τελευταία; Και όχι, ρε, δεν το δέχομαι. Δεν σε δέχομαι. Γιατί έχω αγάπη, ενσυναίσθηση και αυτοσεβασμό. Στοιχεία φυσικά παντελώς άγνωστα και ξένα για εσένα. Λοιπόν, κάνω χώρο στη ζωή μου, εύχομαι ολόψυχα καλά ξεκουμπίδια στους άνδρες που μόνο άντρες δεν είναι, και φωνάζω τώρα σε όλες τις γυναίκες, σε όλα τα κορίτσια: ΨΗΛΑ ΤΟ ΚΕΦΑΛΙ. Άλλοι οφείλουν και πρέπει να το χαμηλώσουν, τόσο ώστε ούτε καν το φως του ήλιου να καταφέρει να τους αγγίξει. Σεβασμός στον εαυτό μας και στην αξιοπρέπειά μας. Το αξίζουμε. Όλοι οι άνθρωποι, άντρες γυναίκες, το αξίζουν. Γιατί η ζωή είναι φως, είναι ελπίδα, είναι όμορφος συντροφικός αγώνας, είναι χαρά, είναι χαμόγελο, είναι αξία, είναι οικογένεια, είναι σεβασμός, είναι εκτίμηση.\nΗ ζωή δεν είναι σκοτάδι, δεν είναι φόβος, δεν είναι βία, λεκτική ή μη, δεν είναι σύνθλιψη συναισθημάτων. Γονείς…. Αφυπνιστείτε!!! Μάθετε στα παιδιά σας να σέβονται, να εκτιμούν και να αγαπούν ανθρώπους. Όχι χρήματα, όχι υλικά αγαθά, όχι. Μόνο ανθρώπους. Ψυχές, καρδιές και να έχουν μπέσα στη ζωή τους. Βέβαια βαριά η λέξη μπέσα. Στιβαρή και ας έχει μόλις πέντε γράμματα. Και δεν είναι ούτε ανδρική ούτε και γυναίκεια ιδιότητα. Είναι δύναμη, είναι αξιοπρέπεια. Και… κορίτσια μου, κάτι τελευταίο. Η μητέρα μου κάποτε μου είπε: «Στη ζωή ποτέ δεν χάνεις κάτι, απλώς αυτό αντικαθίσταται με κάτι καλύτερο». Ακόμη θυμάμαι τα λόγια της…\nΠροηγούμενο άρθροΟ Νικολός Στορνάρης και η Επανάσταση εναντίον των Τούρκων στον Ασπροπόταμο (5 Ιουλίου 1821)\nΕπόμενο άρθροΕυχαριστήριο του Εντεταλμένου Συμβούλου Τουρισμού της Περιφέρειας Θεσσαλίας\nΧτύπησε την γυναίκα του και απείλησε να την σφάξει επειδή δεν έβρισκε τα κλειδιά του\n23 Φεβρουαρίου 2022, 11:54\n13 Οκτωβρίου 2021, 11:34\nΤρικαλινή καταγγέλλει πως δέχθηκε επίθεση από άγνωστο στο σπίτι της\n18 Αυγούστου 2021, 09:18


Συνταγή μυδιών με τυρί gratins - συνταγές - 2021\nΜια εξαιρετική και υγιεινή επιλογή για να εκπλήξετε τους καλεσμένους σας είναι αυτά τα μύδια που τυλίγονται με τυρί. Αυτή η συνταγή έχει επίσης μια πολύ γκουρμέ παρουσίαση και το γούστο της είναι απολύτως εξαιρετικό. Από την άλλη πλευρά, απαιτεί πολύ λίγα συστατικά και η παρασκευή του είναι εξαιρετικά απλή . Είναι ένα ιδανικό πιάτο ως είσοδος ή απλά να έχετε ένα ελαφρύτερο γεύμα. Παρόλο που χρειάζεται λίγος χρόνος για να καθαρίσετε τα μύδια, είναι πάντα καλύτερα να τα χρησιμοποιείτε φρέσκα, επειδή έχουν καλύτερη γεύση.\nΤα μύδια, που ανήκουν στην οικογένεια των μύλων και των μαλακίων, είναι ένα υπέροχο φαγητό που περιέχει πολλά θρεπτικά συστατικά που ωφελούν την υγεία του οργανισμού γενικά. Από αυτή την άποψη, είναι πλούσια σε κάλιο και βιταμίνη Β-12, ιδανικά για συμπλήρωμα στην αντικαταθλιπτική θεραπεία. Από την άλλη πλευρά, τα μύδια έχουν επίσης αντιφλεγμονώδεις ιδιότητες και ενισχύουν το ανοσοποιητικό σύστημα.\n1 κιλό μυδιών\nΠώς να ετοιμάσετε τα μύδια που τυλίγονται με τυρί:\nΚαθαρίστε όλα τα μύδια πολύ καλά .\nΞεφλουδίστε και ψιλοκόψτε το κρεμμύδι σε μικρά τετράγωνα.\nΣε μια κατσαρόλα προσθέστε λευκό κρασί, χυμό λεμονιού, πιπέρι και κρεμμύδι . Ενσωματώστε τα καθαρισμένα μύδια, καλύψτε την κατσαρόλα και μαγειρέψτε σε υψηλές θερμοκρασίες ανακατεύοντας περιστασιακά.\nΜαγειρέψτε τα μύδια μέχρι να ανοίξουν . Εκείνη τη στιγμή αφαιρούνται από τη φωτιά, αποστραγγίζονται και ένα από τα κελύφη αφαιρείται. Στη συνέχεια, τα μύδια πρέπει να τοποθετούνται σε ένα φύλλο ψησίματος.\nΚόψτε το μαϊντανό και το σκόρδο πολύ λεπτά . Αλατό και πιπέρι για να δοκιμάσετε και αναμείξτε πολύ καλά μέχρι να ολοκληρωθούν και τα δύο συστατικά.\nΒάλτε τα μύδια που τοποθετούνται στο ταψί με το μαϊντανό και το σκόρδο. Στη συνέχεια, προσθέστε το τριμμένο τυρί μέχρι να καλύψει πολύ καλά όλα τα μύδια . Προσθέστε λίγο ελαιόλαδο στην κορυφή και βάλτε το στο φούρνο.\nΤα μύδια θα είναι έτοιμα όταν το τυρί είναι πλήρως τυλιγμένο . Αφαιρέστε από το φούρνο και σερβίρετε καυτό.\nΗ συνταγή των μυδιών που τυλίγονται με τυρί είναι πολύ εύκολο να προετοιμαστεί και η παρουσίασή του είναι γκουρμέ, ώστε να μπορείτε να εκπλήξετε την οικογένεια και τους φίλους σας με ένα απλό αλλά νόστιμο πιάτο. Επιπλέον, είναι επίσης μια πολύ υγιής συνταγή που περιέχει όλα όσα χρειάζεστε για να απολαύσετε ένα ελαφρύ γεύμα, αλλά εξαιρετικά θρεπτικό. Τολμάτε να προετοιμάσετε αυτό το νόστιμο πιάτο και να εκπλήξετε όλους τους καλεσμένους σας με μια έκρηξη γεύσης και στυλ;\nΤηγανητά κοτόπουλα κοτόπουλου με μαύρη σάλτσα μπύρας\nCopyright 2021 \_ Συνταγή μυδιών με τυρί gratins


ΔIAΠIΣTΩΣEIΣ | ΑΠΟΨΕΙΣ\nΗ ανευθυνότητα των κομμάτων και η σύνεση των ψηφοφόρων\nPosted on 15 Φεβρουαρίου, 2009. Filed under: Uncategorized | Ετικέτες: ΔIAΠIΣTΩΣEIΣ |\nΤο γεγονός ότι το 55–60% των πολιτών, σύμφωνα με όλες τις δημοσκοπήσεις, αντιτίθεται στο ενδεχόμενο προώρων εκλογών, δεν μπορεί να θεωρηθεί ευνοϊκό για τη Νέα Δημοκρατία, είναι δε κατάδηλα αρνητικό για το ΠΑΣΟΚ. Πώς να χαρακτηριστεί θετικό για τη Ν.Δ., αφού το κόμμα αυτό υπολείπεται κατά 3,5 έως 4 μονάδες του ΠΑΣΟΚ στις δημοσκοπήσεις, επιπλέον δε ο τρόπος που ασκεί την εξουσία κρίνεται ως «καθόλου ικανοποιητικός» από το 56% των ερωτώμενων; Το ίδιο δημοσκοπικό εύρημα αποτελεί πολιτικό ράπισμα για το ΠΑΣΟΚ, το οποίο αξιώνει άμεσες εκλογές, ενώ κατά την παρούσα στιγμή το 64% των ερωτωμένων αποφαίνεται ότι «δεν είναι έτοιμο να κυβερνήσει». Βάσει της ίδιας λογικής ανατρέπεται(!) και το προβάδισμα του ΠΑΣΟΚ στην περίπτωση της «ανεπιθύμητης» επισπεύσεως των εκλογών, αφού το 35,5% προτιμά κυβέρνηση Καραμανλή και το 32,4% κυβέρνηση Παπανδρέου.\nΔεν είναι η πρώτη φορά που η πλειονότητα των πολιτών επιδεικνύει μεγαλύτερη σύνεση απ’ ό,τι οι «εμπειρογνώμονες» των κομματικών επιτελείων. Επιπλέον δε τα μηνύματά της, όπως το παραπάνω, είναι ξεκάθαρα και αδιαμφισβήτητα. Εστω και αν τα κόμματα τα αγνοούν ή τα υποβαθμίζουν, υιοθετώντας επιλεκτικώς άλλα στοιχεία που τα συμφέρουν.\nΣαφέστατα, λοιπόν, η πλειονότητα των εκλογέων απορρίπτει τη «διαπίστωση» του κ. Γ. Παπανδρέου πως «κάθε μέρα που παραμένει στην εξουσία η Ν.Δ. είναι και καταστρεπτικότερη για τον τόπο». Και τούτο όχι διότι περιμένει κάποιο θαύμα από την παρούσα διακυβέρνηση. Οι ελπίδες της ως προς τις προ πενταετίας μεγαλόπνοες εξαγγελίες του κ. Κ. Καραμανλή έχουν προ πολλού εξανεμιστεί. Απλώς οι ψηφοφόροι ουδόλως έχουν πειστεί πως κάθε μέρα διακυβερνήσεως του ΠΑΣΟΚ θα είναι καλύτερη για τον τόπο. Μάλλον πιστεύουν ότι θα είναι το ίδιο κακή ή ακόμη χειρότερη. Γι’ αυτό δεν θέλουν πρόωρες εκλογές.\nΗ λογική αυτή των πολιτών δεν είναι ούτε πεσιμιστική ούτε αδιέξοδη. Είναι, φυσικά, αποδοκιμαστική και προς τα δύο μεγάλα κόμματα, συγχρόνως, όμως, συνιστά παραίνεση και προειδοποίηση. Επιπλέον αποτελεί σαφέστατο πειστήριο συνέσεως και ευθυκρισίας το γεγονός ότι η πλειοψηφία των εκλογέων δεν προσβλέπει σε πρόωρες εκλογές, αλλά αντίθετα τις φοβάται. Το γιατί είναι απλό. Η μέχρι σήμερα συμπεριφορά των δύο μεγάλων κομμάτων, σε συνάρτηση με την υφιστάμενη κρίση, επαύξησε αντί να περιστείλει την αναξιοπιστία τους.\nΗ κυβέρνηση, με τις παλινωδίες της, τις αλληλοϋπονομεύσεις υπουργών και τις ανταρσίες βουλευτών της, κάθε άλλο παρά επιβεβαιώνει τον πυλώνα της «υπευθυνότητος», που η ίδια διεκδικεί. Ταυτόχρονα το ΠΑΣΟΚ, το οποίο αδυνατεί να διαμορφώσει και να προτείνει εναλλακτική λύση, που απορρίπτει κάθε κυβερνητικό μέτρο, προτάσσοντας την «ανάγκη» άμεσων εκλογών, πιστοποιεί κάθε μέρα και περισσότερο τον ρόλο της «ανευθυνότητος», που του αποδίδει η κυβέρνηση.\nΩστόσο, αυτή η… ισοτιμία της αναξιοπιστίας διέπεται και από κάποιους κανόνες. Αίφνης η Ν.Δ. έχει την εντολή να κυβερνήσει τον τόπο για άλλους 28 μήνες. Η κυβέρνηση δεν δείχνει διατεθειμένη να καταθέσει την εντολή, λόγω «αποτυχίας ή ανικανότητος», όπως θα ’θελε το ΠΑΣΟΚ. Αν δεν ανατραπεί εκ των έσω η σημερινή κυβέρνηση, ο κ. Γ. Παπανδρέου δεν διαθέτει τρόπο να προκαλέσει άμεσες εκλογές. Μπορεί, φυσικά, να εμμείνει στην άρνηση, στην απόρριψη και στην υπονόμευση κάθε κυβερνητικού μέτρου για την αντιμετώπιση της κρίσεως, με στόχο να συντομεύσει τον βίο του φορέα της εξουσίας.\nΟψέποτε, όμως, γίνουν οι εκλογές, η στάση του αυτή θα «συνεκτιμηθεί», με την… εμπράκτως επιδιωχθείσα, από την αξιωματική αντιπολίτευση, αναποτελεσματικότητα της κυβερνητικής πολιτικής. Φυσικά, δε, η εκλογική ετυμηγορία θα είναι ανάλογη της επιδεινώσεως της κρίσεως και των επιπτώσεών της στον ελληνικό λαό. Δηλαδή, κατά κύριο λόγο θα καταλογίζει ευθύνες, απορρίπτοντας την ύπαρξη και την αναγνώριση ελαφρυντικών.\nΥπάρχουν, συνεπώς, υπαρκτοί και βάσιμοι λόγοι, για τους οποίους η πλειονότητα των ψηφοφόρων απαιτεί να αποφευχθούν οι πρόωρες εκλογές. Η στάση της αυτή δεν υπαγορεύεται μόνον από την αρχή ότι όσο διαρκεί μια κρίσιμη και αμφίρροπη μάχη δεν αλλάζεις τον στρατηγό. Από τη μέχρι σήμερα στάση των δύο μεγάλων κομμάτων έχει πειστεί ότι μια εκλογική αναμέτρηση, με κορυφούμενη την οικονομική κρίση, θα εκτρεπόταν σε πλειοδοσία παροχών, αφού οι αντίπαλοι προτάσσουν ως «ζωτικό» διακύβευμα την κατοχή και τη νομή της εξουσίας. Μια τέτοια, δε, πλειοδοσία είναι βέβαιον ότι θα οδηγούσε τη χώρα σε ολοσχερή χρεοκοπία, με πρωταρχικό θύμα τον ελληνικό λαό.\nTου Σταμου Ζουλα, Η ΚΑΘΗΜΕΡΙΝΗ, 15/02/2009\nΗ «επίθεση φιλίας» του ΠΑΣΟΚ προς τη Ν.Δ. και τον ΣΥΡΙΖΑ\nPosted on 3 Φεβρουαρίου, 2009. Filed under: Κόμματα, Νέα Δημοκρατία, ΠΑΣΟΚ, Πολιτική | Ετικέτες: ΔIAΠIΣTΩΣEIΣ |\nΤα 2,99 εκατ. των Ελλήνων πολιτών, που ψήφισαν τη Ν.Δ., πρέπει από την περασμένη Κυριακή να έχουν αποβάλει κάθε στοιχείο ενοχής και καταισχύνης. Ταυτόχρονα μπορούν να νιώθουν ισότιμοι των 2,72 εκατ. συμπολιτών τους που ψήφισαν το ΠΑΣΟΚ. Και τούτο οι ψηφοφόροι της Ν.Δ. το οφείλουν στον κ. Γιάννη Ραγκούση, ο οποίος δήλωσε σε συνέντευξή του ότι «η πλειοψηφία τους είναι έντιμοι Ελληνες». Προφανώς, αυτή η δημόσια αναγνώριση δεν προκαλεί μόνο συγκίνηση στους ψηφοφόρους της Ν.Δ. αλλά και μια τάση ανταποδόσεως της μεγαθυμίας του γραμματέως του ΠΑΣΟΚ. Τουλάχιστον αυτό φαίνεται να πιστεύουν οι «στρατηγικοί εγκέφαλοι» της Χαρ. Τρικούπη, οι οποίοι «είναι διατεθειμένοι» να ανοίξουν την πόρτα του ΠΑΣΟΚ και να δεχθούν κάθε «έντιμο» –έστω– ειλικρινώς μεταμεληθέντα ψηφοφόρο της Ν.Δ. Φυσικά, η στήλη αυτή δεν είχε λόγο να ασχοληθεί με τον κ. Ραγκούση, αν μια τόσο ανόητη και φαυλεπίφαυλη θέση δεν εξέφραζε τη «νέα» στρατηγική του ΠΑΣΟΚ, εν όψει των προσεχών εκλογών. Πρόκειται για «την αμφίπλευρη επίθεση φιλίας του ΠΑΣΟΚ» προς τους ψηφοφόρους της Ν.Δ. και του ΣΥΡΙΖΑ, ώστε το κόμμα αυτό «να συγκροτήσει την αναγκαία πλατιά κοινωνική συμμαχία, που θα μετατρέψει το σημερινό του προβάδισμα σε κυρίαρχο πολιτικό ρεύμα για την αυτοδυναμία». Στο πλαίσιο της «νέας» στρατηγικής, θα ενταθούν οι αναφορές, που θα διαχωρίζουν τους «έντιμους» ψηφοφόρους της Ν.Δ. από τα στελέχη εκείνα «που ντρόπιασαν» την παράταξη, με στόχο να επιταχυνθούν και να διευρυνθούν οι διαρροές του κυβερνώντος κόμματος προς το ΠΑΣΟΚ. Ως επιβεβαίωση, δε, της στρατηγικής αυτής αναφέρεται η «εναρκτήρια» δήλωση του κ. Ραγκούση, καθώς και η συνάντηση του κ. Γ. Παπανδρέου με τον πρόεδρο του ΣΥΝ κ. Αλέκο Αλαβάνο, που πραγματοποιήθηκε την Παρασκευή, με πρωτοβουλία του πρώτου. Είναι προφανές ότι με την κίνησή του αυτή ο πρόεδρος του ΠΑΣΟΚ επιχείρησε –και μάλλον κατά τρόπο άγαρμπο– να επηρεάσει τις διεργασίες που συντελούνται στις «συνιστώσες της συμμαχίας», ως προς το ενδεχόμενο συνεργασίας του ΣΥΡΙΖΑ με το ΠΑΣΟΚ.\nΤο πρώτο ερώτημα, που ανακύπτει στους παλαιότερους εξ ημών και στους γνώστες της νεότερης ιστορίας μας, είναι σε τι διαφέρει η «αμφίπλευρη επίθεση φιλίας» του ΠΑΣΟΚ, με «τον διμέτωπο αγώνα», τον οποίο είχε κηρύξει προ 45ετίας ο Γεώργιος Παπανδρέου, παππούς και συνονόματος του σημερινού προέδρου του κόμματος της αξιωματικής αντιπολιτεύσεως. Και οι δύο «πολεμικές επιχειρήσεις» έχουν, ακριβώς, το ίδιο περιεχόμενο και στόχο. Χρησιμοποιούν ως βασικό πεδίο της πολιτικής αντιπαραθέσεως τις υφιστάμενες ή μη ιδεολογικοπολιτικές αντιθέσεις, αναμοχλεύοντας πάθη και προκαταλήψεις, με στόχο τη διεύρυνση της εκλογικής βάσεως της προ 45ετίας Ενώσεως Κέντρου και του σημερινού ΠΑΣΟΚ, προς τα δεξιά και προς αριστερά. Στη 10ετία του 1960, με νωπές ακόμη τις μνήμες του Εμφυλίου και έντονες τις ιδεολογικοπολιτικές διαφορές μεταξύ Δεξιάς και Αριστεράς, η «επιχείρηση» ονομάσθηκε «διμέτωπος αγώνας», με τη έννοια ότι το Κέντρο δεχόταν αμφίπλευρη απειλή και ότι όφειλε να αντεπιτεθεί ταυτόχρονα προς τους δύο αντιπάλους του. Σήμερα, που το προ 45ετίας περιεχόμενο της πολιτικής αντιπαραθέσεως έχει παντελώς εκλείψει, το ΠΑΣΟΚ ονομάζει την επεκτατική του στρατηγική «αμφίπλευρη επίθεση φιλίας», προσφέροντας απλώς και μόνον ένα συγχωροχάρτι (!) προς τους αλλόδοξους ψηφοφόρους. Οι οποίοι, ως «έντιμοι δεξιοί» και ως «προβληματιζόμενοι αριστεροί», όπως π.χ. ο κ. Φώτης Κουβέλης, δεν έχουν άλλη επιλογή, παρά να συστρατευθούν (εν τιμή και δόξη) με το ΠΑΣΟΚ…\nΑδιαμφισβήτητα τα δύο μεγάλα και «πολυσυλλεκτικά» κόμματα είχαν πάντοτε ως στόχο την πανταχόθεν διεύρυνση της εκλογικής τους βάσεως. Η κίνηση, όμως, αυτή γινόταν με συγκεκριμένα ιδεολογικοπολιτικά «ανοίγματα» προς τους ετερόδοξους ψηφοφόρους ή ακόμη και με τη μεταπήδηση μεμονωμένων, είτε ομάδος πολιτικών από το ένα κόμμα στο άλλο. Και τούτο σε εποχές, που οι παραπάνω «στρατηγικές» μπορούσαν να βασισθούν σε κάποια αξιόπιστα πολιτικά επιχειρήματα. Δεν υπάρχει, όμως, πολιτικό προηγούμενο, κατά το οποίο ένα μεγάλο κόμμα να επιχείρησε να διαχωρίσει τους ψηφοφόρους του άλλου, σε «έντιμους και ανέντιμους»· σε «συνυπεύθυνους και ανεύθυνους» για τα κυβερνητικά πεπραγμένα!! Εξίσου πρωτοφανές είναι να προβάλλεται ως κίνητρο μεταπηδήσεως ψηφοφόρων της Ν.Δ. στο ΠΑΣΟΚ, η «οργή» των «εντίμων» οπαδών της έναντι των κυβερνητικών στελεχών «που ντρόπιασαν» την παράταξή τους.\nΠέραν όλων αυτών, εκείνο που προκαλεί ιλαροτραγική εντύπωση και καθολική απογοήτευση είναι η συνάρτηση της «νέας» στρατηγικής του ΠΑΣΟΚ με το ενδεχόμενο προώρων εκλογών, μεσούσης –αν όχι κορυφούμενης– της κρίσεως που αντιμετωπίζει (και) η χώρα μας. Σε μια στιγμή· που απαιτείται από τα πολιτικά μας κόμματα να «πουν όλη την αλήθεια στον ελληνικό λαό» για την έκταση, τη διάρκεια και τις επιπτώσεις της κρίσεως· που επιβάλλεται ειλικρίνεια, σύνεση και πολιτική συναίνεση απ’ όλους τους πολιτικούς μας φορείς· που θεωρείται αυτονόητο το χρέος και η συνυπευθυνότητα όλων για τον τρόπο που πρέπει να αντιμετωπισθεί η κατάσταση· τη στιγμή αυτή τι πράττει ο «επικρατέστερος» μνηστήρας της εξουσίας; Στερούμενος οποιουδήποτε σχεδίου και προτάσεως για την έξοδο της χώρας από την κρίση, επιχειρεί, με πρωτάκουστο σε φαυλότητα τρόπο, να εξαπατήσει το εκλογικό σώμα, απευθυνόμενος στους «έντιμους» και «προβληματιζόμενους» ψηφοφόρους. Και φυσικά προσβάλλει όχι μόνον τη νοημοσύνη, αλλά και τη στοιχειώδη κρίση των πολιτών, όταν ζητεί την ψήφο τους, επικαλούμενος, ως μόνο προτέρημα ή ελαφρυντικό, την αναγνώριση «του προτέρου εντίμου βίου του»…\nΚατά τ’ άλλα στον παπατζίδικο τρόπο, με τον οποίο εξακολουθεί να παίζει το χαρτί των εκλογών η σημερινή κυβέρνηση, αναφερθήκαμε την περασμένη Κυριακή. Οπως ανάλογα σχολιάσθηκε από τις στήλες της «Κ» και η «αφετηρία» της μηδενικής βάσεως, με την οποία ζητείται η παράταση της λαϊκής ανοχής, για μια κυβερνητική πορεία, που έχει ήδη συμπληρώσει 5ετία. Είναι κάπως δύσκολο να ισχύσει η μηδενική βάση ως προς τη μνήμη και την εμπειρία των ψηφοφόρων της Ν.Δ. Ομως, ακόμη δυσκολότερο είναι να καταληφθεί το εκλογικό σώμα από πλήρη αμνησία, αναφορικά με το βεβαρημένο πολιτικό παρελθόν του ΠΑΣΟΚ και να του εμπιστευθεί εν λευκώ την εξουσία. Δηλαδή αν, τελικά, το εκλογικό δίλημμα τεθεί μεταξύ αναξιοπιστίας και ανυποληψίας των δύο αντιπάλων, φυσικά δεν θα ευθύνονται οι ψηφοφόροι. Ούτε η επιλογή τους…\nTου Σταμου Ζουλα, Η ΚΑΘΗΜΕΡΙΝΗ, 01/02/2009\nΣε πυξίδα πολιτικής έχουν αναχθεί οι δημοσκοπήσεις\nPosted on 18 Ιανουαρίου, 2009. Filed under: Uncategorized | Ετικέτες: ΔIAΠIΣTΩΣEIΣ |\nTου Σταμου Ζουλα, Η Καθημερινή, 18/01/2009. Η πολιτική αντιπαράθεση στη χώρα μας διαφεντεύεται πλέον από τις δημοσκοπήσεις, τείνοντας να εκφυλισθεί σε διαμάχη εντυπώσεων και επικοινωνιακών τεχνασμάτων, ενώ την ίδια στιγμή τα πραγματικά προβλήματα επιδεινώνονται και προσλαμβάνουν εκρηκτικές διαστάσεις. Η υποβάθμιση της πιστοληπτικής ικανότητος της χώρας και οι δραματικές επιπτώσεις που επιφυλάσσει το γεγονός αυτό για την οικονομία μας, πέρασε στις υποσημειώσεις της πολιτικής ατζέντας των κομμάτων μας. Με ανάλογη αδιαφορία αντιμετωπίσθηκε την εβδομάδα αυτή και η επίσημη επιβεβαίωση, μέσω πολυσέλιδης προκηρύξεως, ότι ο «Επαναστατικός Αγώνας», έχει ήδη συγκροτηθεί και δρα ως νέα τρομοκρατική οργάνωση, επιχειρώντας να καλύψει το «κενό», που άφησε η εξάρθρωση της «17 Νοέμβρη». Ως προς τη σημασία και την επικινδυνότητα των δύο παραπάνω προβλημάτων, ας επισημάνουμε επιγραμματικά μόνον τα εξής: Η οικονομία μας εξαρτάται σχεδόν απόλυτα από τον εξωτερικό δανεισμό, η πιστοληπτική ικανότητα της χώρας είναι ήδη η χαμηλότερη, μεταξύ των 12 παλαιοτέρων μελών της Ε.Ε., η χρέωσή μας γίνεται συνεχώς και επαχθέστερη και οι εταίροι μας επισημαίνουν ότι απαιτούνται άμεσες διαρθρωτικές μεταρρυθμίσεις στο σύστημα υγείας, στην ασφάλιση, κλπ. Ζητούν, δηλαδή, από τους πολιτικούς μας ταγούς να προχωρήσουν, εν μέσω οικονομικής και κοινωνικής κρίσεως, σε μέτρα που δεν τόλμησαν να λάβουν υπό ομαλότερες συνθήκες. Ταυτόχρονα, η επανεμφάνιση της τρομοκρατίας, συνεπικουρούμενη και από το αίσθημα ανασφάλειας, που προκαλεί η «αναβάθμιση» του κοινού εγκλήματος, είναι ικανή να απειλήσει την πολιτική σταθερότητα, να δυναμιτίσει κάθε προσπάθεια συναίνεσης και να ματαιώσει την απαιτούμενη κοινωνική συνοχή.\nΜε τα δεδομένα αυτά η διαμάχη των εντυπώσεων, στην οποία έχει εκτραπεί η πολιτική αντιπαράθεση των πολιτικών μας κομμάτων, δεν συνιστά μόνον ανεπίτρεπτο στρουθοκαμηλισμό, αλλά προφανώς είναι άκρως επικίνδυνη για την εξέλιξη των πραγματικών προβλημάτων της χώρας. Οπως δε προαναφέραμε το «περιεχόμενο» της διαμάχης αυτής υπαγορεύεται μόνον από τις δημοσκοπήσεις. Η Ν.Δ. φαίνεται να «κέρδισε», με τον ανασχηματισμό, δύο ποσοστιαίες μονάδες. Το μόνο απτό πολιτικό στοιχείο του ανασχηματισμού, ήταν η μη συμμετοχή στη νέα κυβέρνηση των πέντε υπουργών, οι οποίοι είχαν «εμπλακεί» στο σκάνδαλο του Βατοπεδίου. Τούτο υποδηλώνει σαφώς ότι το κυβερνών κόμμα ανέλαβε τις πολιτικές του ευθύνες στην συγκεκριμένη υπόθεση, προφανώς δε η απόφαση αυτή του πρωθυπουργού, έστω και καθυστερημένη, συνέβαλε καθοριστικά στη «δημοσκοπική αναπνοή» της Ν.Δ. και στα «χαμόγελα της Ρηγίλλης». Κατά τ’ άλλα η αντικατάσταση του κ. Αλογοσκούφη, όπως και οι λοιπές αλλαγές προσώπων στην κυβέρνηση και στον κρατικό μηχανισμό, παραμένουν ακόμη (δικαιολογημένα έστω) στο πεδίο του εντυπωσιασμού, αφού οι επιλογές αυτές δεν έχουν δοκιμαστεί στην πράξη.\nΤην ίδια στιγμή οι δύο παραπάνω ποσοστιαίες μονάδες, ενδεχομένως περιστασιακές, αλλά και ευρισκόμενες στο όριο του στατιστικού λάθους, προκάλεσαν σχεδόν πανικό στην Χαριλάου Τρικούπη. Ετσι, η αντεπίθεση του ΠΑΣΟΚ εξαπολύθηκε για την ανάκτηση του «χαμένου εδάφους» στο σκάνδαλο του Βατοπεδίου. Με ειλημμένη την απόφαση της Ν.Δ. να μην μετάσχει στη διαδικασία και να την ακυρώσει, το ΠΑΣΟΚ επανακατέθεσε την πρόταση για τη σύσταση προανακριτικής επιτροπής, αποβλέποντας μόνον στις εντυπώσεις για «τη νέα φυγομαχία» της κυβερνήσεως και «για απόπειρα συγκαλύψεως» τυχόν ποινικών ευθυνών των «εγκαλουμένων». Ευθύνες, οι οποίες ουδόλως προέκυψαν από τη δικαστική διερεύνηση της υποθέσεως και που αν ακόμη υπάρχουν, ήταν αδύνατον να εντοπισθούν και να στοιχειοθετηθούν από μια προανακριτική επιτροπή της Βουλής. Ας προστεθεί δε και το εξής τραγελαφικό: Οι εμπνευστές της «αντεπιθέσεως» δεν φρόντισαν καν να συγκαλύψουν τις προθέσεις τους για τη δημιουργία αποκλειστικώς και μόνον εντυπώσεων. Θα μπορούσαν, δηλαδή, να συμπεριλάβουν στους «εγκαλουμένους» και τους τέως υπουργούς του ΠΑΣΟΚ κ. Φωτιάδη και Δρυ, οι οποίοι αποδεδειγμένα είναι συνεμπλεκόμενοι και μάλιστα στην πρωτογενή φάση του σκανδάλου. Ή έστω να προβούν σε μια κίνηση αναλήψεως των πολιτικών τους ευθυνών, όπως έπραξε η Ν.Δ.\nΤα δημοσκοπικά σκαμπανεβάσματα αποτελούν τον βασικό γνώμονα για τη χάραξη ή τον επαναπροσδιορισμό της πολιτικής και των μικροτέρων κομμάτων· με χαρακτηριστικότερη περίπτωση τον ΣΥΡΙΖΑ. Ετσι, διαπιστώνουμε όλοι μας τις τελευταίες ημέρες ότι οι κ. Αλέκος Αλαβάνος και Αλέξης Τσίπρας, τιθασσεύουν τον επαναστατικό τους οίστρο και με διάθεση μιας σιωπηρής αυτοκριτικής, «επανατοποθετούνται» έναντι των «κουκουλοφόρων», του «πανεπιστημιακού ασύλου» και της «πεζοδρομιακής αντίστασης». Φυσικά το γεγονός αυτό ουδείς μπορεί να το αποσυνδέσει από τη «δημοσκοπική κατάρρευση» του ΣΥΡΙΖΑ, ο οποίος από το προ 8μήνου 17%, έχει συρρικνωθεί στα «φυσιολογικά» του ποσοστά, διαγκωνιζόμενος με τη σταθερή, αλλά μονοψήφια, εκλογική δύναμη του ΚΚΕ. Αντίθετα, ο Περισσός, με καθυστερημένα -όπως συνήθως- αντανακλαστικά, φαίνεται να θαυμάζει εκ των υστέρων τα δημοσκοπικά και παρωχημένα κλέη του ΣΥΝ, αναβαθμίζοντας το ταξικό του μένος εναντίον της «πλουτοκρατίας». Ο «Ριζοσπάστης», σχολιάζοντας τον εύλογο φόβο, που προκάλεσε στους Ελληνες επιχειρηματίες η εγκληματική πράξη της απαγωγής του κ. Π. Παναγόπουλου και τη μέριμνα ενισχύσεως της προσωπικής τους ασφαλείας, «διερωτήθηκε»: «Μήπως έχουν κάνει κάτι και φοβούνται»; Δηλαδή, η συμπεριφορά κάθε Ελληνα επιχειρηματία τίθεται υπό την κρίση και των κοινών εγκληματιών, έστω και αν αυτοί έχουν ως μοναδικό κίνητρο την απόσπαση ληστρικών και υπέρογκων λύτρων (!). Τέλος την ίδια δημοσκοπική τακτική ακολουθεί και ο ΛΑΟΣ. Οσάκις διαπιστώνει ότι η Ν.Δ. βρίσκεται σε κάμψη, επιδίδεται σε ανανταπόδοτους εναγκαλισμούς και προσφορές κοινοβουλευτικής βοήθειας. Οταν οι δημοσκοπήσεις δείχνουν ισχυρό το κυβερνών κόμμα, εντείνει τις αντιπολιτευτικές του επιθέσεις, προκειμένου η Ν.Δ. να καταστεί ξανά «χρήζον βοηθείας» κόμμα…\nΜε άλλους λόγους οι δημοσκοπήσεις, από «απλά εργαλεία προβληματισμού και μελέτης», όπως τις χαρακτήριζαν μέχρι πρότινος τα κόμματά μας, έχουν αναβαθμισθεί σε γνώμονα για τη χάραξη και τη συνεχή αναπροσαρμογή της πολιτικής τους. Φαίνεται ότι οι πολυπράγμονες θαμώνες του «πρωινού καφέ» στα «ηγετικά στέκια» των κομμάτων μας, τείνουν πλέον να επιβάλουν την άποψη, πως το αποτέλεσμα των επόμενων εκλογών θα διαμορφωθεί από κάποια «πανελλαδική δημοσκόπηση», η οποία θα επικαλύπτει την κρίση και τη βούληση του Ελληνα πολίτη. Η αντίληψη αυτή θα ήταν απλώς κωμική, αν δεν υπερτερούσε το τραγικό στοιχείο, ως προς την ποιότητα της πολιτικής μας ζωής και την πορεία του τόπου.\nΥπάρχει και χρειαζόμαστε ένα χαρμόσυνο μήνυμα…\nPosted on 29 Δεκεμβρίου, 2008. Filed under: Δημοκρατία, Εκλογές, Ελλάδα, Κόμματα, Κοινωνία, Νεολαία, Πολιτική | Ετικέτες: ΔIAΠIΣTΩΣEIΣ |\nTου Σταμου Ζουλα, Η Καθημερινή, 28/12/2008\nΟπως όλοι μας τις χρονιάρες τούτες μέρες, αγαπητοί αναγνώστες, έτσι και ο υπογράφων, αισθάνεται την ανάγκη να ξεφύγει από τα μαύρα κι άραχλα των ημερών, που ζούμε, να μετριάσει τις απειλές που ζώνουν τη χώρα, να αναζητήσει μια ελπίδα εξόδου από τη δεινή κρίση, οποία ήδη έχει μπει στη ζωή μας. Δεν θα επικαλεσθώ τη φράση του Παύλου Μπακογιάννη ότι «στην πολιτική δεν υπάρχουν αδιέξοδα». Διότι δεν την θεωρώ ευοίωνη ή αρκούντως εφησυχαστική, αφού βασίζεται στον «πατριωτισμό» των κομματικών ηγεσιών (μέχρι στιγμής ανεκδήλωτο) και όχι στη φιλοπατρία των πολιτών. Θα αναφερθώ στην πρώτη ομιλία του Κωνσταντίνου Καραμανλή, αμέσως μετά την επιστροφή του στην Ελλάδα το 1974 και ενώ αναλάμβανε το τεράστιο έργο να βγάλει τη χώρα από το έρεβος της εφταετούς δικτατορίας. Απευθυνόμενος, απευθείας στον ελληνικό λαό, είπε τότε ο Κ.Κ.: «Στη ζωή όλων των εθνών υπάρχουν στιγμές που επιβάλλουν έξαρση ηθική και εθνική. Είναι οι στιγμές κατά τις οποίες ένας λαός, απογοητευμένος από το πρόσφατο και το απώτερο παρελθόν, αναζητεί με αγωνία τον δρόμο του. Και τις στιγμές αυτές ακριβώς ζει σήμερα η χώρα μας». Η πίστη του μεγάλου πολιτικού ηγέτη προς τον ελληνικό λαό δικαιώθηκε. Διότι χωρίς την «ηθική και εθνική έξαρση» των πολιτών δεν θα ’ταν τότε εφικτή η αποκατάσταση της ομαλότητος, η εδραίωση της Δημοκρατίας και η επάνοδος της χώρας στον δρόμο της προόδου και της ευημερίας.\nΚάτι ανάλογο διαφαίνεται τις τελευταίες εβδομάδες στη χώρα μας, αφού η ωριμότητα και η σύνεση των πολιτών, φαίνεται ότι αρχίζει όχι μόνον να υπερτερεί του αισθήματος ευθύνης των πολιτικών μας κομμάτων, αλλά και να υπαγορεύει συμπεριφορές και λύσεις. Κατά πρώτο λόγο η μέχρι σήμερα απαξιωτική αντίληψη ότι «όλοι, (δηλαδή κόμματα και πολιτικοί) είναι ίδιοι», άρχισε να υποχωρεί. Παράλληλα δημιουργείται η πεποίθηση ότι στα πολιτικά μας κόμματα –και ιδίως στα δύο μεγαλύτερα– υπάρχουν πολιτικοί, οι οποίοι δεν ταυτίζουν το συμφέρον του κόμματός τους και τη βουλευτική τους οντότητα, με το όφελος του τόπου. Πολιτικοί, που δεν δέχονται ότι η διαφθορά είναι «ενδημική, γενικευμένη και αναπότρεπτη», που αρνούνται να ταυτίζονται με επίορκους ή υπόλογους συναδέλφους τους, που αγανακτούν από τον συναγελασμό τους με αιφνιδίως και υπόπτως πλουτήσαντες «ομογάλακτούς τους· πολιτικοί, τέλος, πού θεωρούν την εσωκομματική κάθαρση και εξυγίανση, ως προϋπόθεση για την αναβάθμιση της πολιτικής μας ζωής. Αυτή η ανάγκη να διαχωρισθεί η ήρα από το σιτάρι, δεν ανέκυψε αιφνίδια και απρόοπτα. Προηγήθηκε η γενική αποδοκιμασία των πολιτών και η ταυτόσημη απαξίωση των κομμάτων εξουσίας, που καταγράφηκε από τις δημοσκοπήσεις, ως απαρχή καταρρεύσεως του διπολισμού.\nΟσοι, για επαγγελματικούς λόγους, παρακολουθούμε τις διενεργούμενες συνεχώς δημοσκοπήσεις, δεν εντυπωσιαζόμαστε τόσο από τις αλλαγές του συσχετισμού των δυνάμεων μεταξύ των πολιτικών μας κομμάτων, οι οποίες συχνά είναι περιπτωσιακές, ευμετάβολες και –όχι σπάνια– ανατρέψιμες. Αντίθετα εστιάζουμε το ενδιαφέρον μας σε ορισμένα καινοφανή ευρήματα, τα οποία υποδηλώνουν βαθύτερες, σημαντικότερες και γι’ αυτό, ίσως, περισσότερο σταθερές μεταβολές στο εκλογικό σώμα. Με το πνεύμα αυτό θα μπορούσαμε να επισημάνομε ότι για πρώτη φορά κατά την 34ετή περίοδο της μεταπολιτεύσεως, διαμορφώνεται –και μάλιστα διογκούμενη συνεχώς– μια πλειοψηφία πολιτών, που προτάσσει τη συνυπευθυνότητα και τη συνεργασία των δύο μεγάλων κομμάτων στη διακυβέρνηση της χώρας. Συγκεκριμένα στην τελευταία δημοσκόπηση της GPO, που έγινε για λογαριασμό του MEGA, υποβλήθηκε το ερώτημα «ποια κυβέρνηση μπορεί καλύτερα να αντιμετωπίσει την οικονομική κρίση». Το 29,1% ετάχθη υπέρ μιας κυβερνήσεως συνεργασίας Ν.Δ.- ΠΑΣΟΚ.\nΤο 22,6% προτιμά αυτοδύναμη κυβέρνηση της Ν.Δ., το 22% θέλει συγκυβέρνηση ΠΑΣΟΚ-ΣΥΡΙΖΑ και το 17,2% επιλέγει αυτοδύναμη κυβέρνηση του ΠΑΣΟΚ.\nΑδιαμφισβήτητα τα παραπάνω ευρήματα ανατρέπουν πάγιες, έως τώρα, αντιλήψεις περί «ισχυρών» μονοκομματικών κυβερνήσεων, περί «συγγενών» κομμάτων και περί «φυσικών» συμμαχιών. (Οπως, π.χ., στην περίπτωση μη αυτοδυναμίας, τη δημιουργία ενός κεντροαριστερού σχήματος από το ΠΑΣΟΚ και τον ΣΥΡΙΖΑ ή μιας κεντροδεξιάς κυβερνήσεως από τη Ν.Δ. και τον ΛΑΟΣ). Επιπλέον, τα ευρήματα αυτά είναι σαφώς ασύμβατα με το δημοσκοπικό προβάδισμα του ΠΑΣΟΚ και την αισιοδοξία του ότι άρχισε να προσεγγίζει την αυτοδυναμία, όπως αντιβαίνει και στην εμμονή της Ν.Δ. για την επίτευξη του ίδιου στόχου. Ωστόσο η διακηρυσσόμενη βούληση της πλειοψηφίας των εκλογέων εξακολουθεί να απορρίπτεται από τις κομματικές μας ηγεσίες, που επιμένουν σε στερεότυπα και σε προκαταλήψεις του παρελθόντος. Το ευοίωνο όμως είναι, όπως σημειώσαμε την περασμένη Κυριακή, ότι πληθαίνουν συνεχώς, οι εξωπολιτικές εκκλήσεις για προσέγγιση των δύο μεγάλων κομμάτων, στις οποίες έχει αρχίσει να ανταποκρίνεται και ένας σημαντικός αριθμός βουλευτών τους. Δεν είναι δε διόλου τυχαίο το γεγονός ότι οι φωνές αυτές προέρχονται από βουλευτές, των οποίων το κύρος και οι αξιοπιστία δεν έχουν τρωθεί ούτε από σκάνδαλα ούτε από υποψίες διαφθοράς, ούτε έχουν διαβληθεί από κενόδοξες ηγετικές φιλοδοξίες.\nΑπό τις διαπιστώσεις αυτές, αγαπητοί αναγνώστες, ο υπογράφων αντλεί και προσπαθεί να μεταδώσει – συνεπικουρούμενος και από το χαρμόσυνο κλίμα των ημερών– κάποιο πνεύμα αισιοδοξίας, στη δυσχερή περίοδο που διανύουμε. Μια αισιοδοξία, που βασίζεται, κατά κύριο λόγο, στην αφύπνιση και στην ενεργό παρέμβαση των πολιτών. Δηλαδή στην «ηθική και εθνική έξαρση» όλων μας, στην οποία είχε στηριχθεί και προ 34ετίας ο Κωνσταντίνος Καραμανλής…


ΜΠΟΛΣΕΒΙΚΟΙ Αρχεία - ΝΙΚΟΛΑΟΣ ΑΝΑΞΙΜΑΝΔΡΟΣ\n14 Απριλίου 2022 14 Απριλίου 2022 ΝΙΚΟΛΑΟΣ ΑΝΑΞΙΜΑΝΔΡΟΣ230Leave a Comment on Εάν ο Ρώσος αυτοκράτορας είχε εκτελέσει τον Λένιν, η Ιωνία και ο Πόντος θα ήταν ακόμα Ελληνικά.\nΕάν ο Ρώσος αυτοκράτορας είχε εκτελέσει τον Λένιν, η Ιωνία και ο Πόντος θα ήταν ακόμα Ελληνικά. Αν κάτι πρόκειτε σίγουρα να αλλάξει σύντομα, ......\n22 Μαρτίου 2022 22 Μαρτίου 2022 ΝΙΚΟΛΑΟΣ ΑΝΑΞΙΜΑΝΔΡΟΣ276Leave a Comment on ΡΩΣΙΑ: ΠΩΣ ΟΙ ΒΡΕΤΑΝΟΙ ΔΗΜΙΟΥΡΓΗΣΑΝ ΤΗΝ ΕΠΑΝΑΣΤΑΣΗ ΤΩΝ ΜΠΟΛΣΕΒΙΚΩΝ. ΚΑΙ ΑΠΟ ΠΙΣΩ Ο ΡΟΘΤΣΑΙΛΝΤ\n12 Αυγούστου 2021 12 Αυγούστου 2021 ΝΙΚΟΛΑΟΣ ΑΝΑΞΙΜΑΝΔΡΟΣ77Leave a Comment on Ελευθέριος Βενιζέλος. Το απόλυτο κάθαρμα της ελληνικής ιστορίας. ΑΛΗΘΕΙΑ ΤΩΡΑ, ΑΚΟΜΗ ΤΟΥΣ ΠΙΣΤΕΥΕΤΕ;


Πρόσκληση τακτικής συνεδρίασης της Οικονομικής Επιτροπής στις 04/02/2022 και ώρα 11:00 π.μ. -\nΠρόσκληση τακτικής συνεδρίασης της Οικονομικής Επιτροπής στις 04/02/2022 και ώρα 11:00 π.μ.\nΓΡΑΦΕΙΟ ΥΠΟΣΤ. ΑΙΡΕΤΩΝ ΟΡΓΑΝΩΝ ……………………………………………………………………… Άργος Ορεστικό, 31 Ιανουαρίου 2022.\nΑρ. Πρωτ.: 778\nΣας προσκαλούμε την Παρασκευή 4 Φεβρουαρίου 2022 σε τακτική δια περιφοράς συνεδρίαση, η οποία θα ξεκινήσει στις 11:00 π.μ. για τη λήψη απόφασης στα κάτωθι θέματα:\n1 Έγκριση 1ου Ανακεφαλαιωτικού Πίνακα του έργου: «Δημοτική Οδοποιία Δ.Ε. Άργους Ορεστικού».\n2 Αποδοχή της 3ης Τροποποίησης της Πράξης «ΔΙΕΥΘΕΤΗΣΗ ΚΟΙΤΗΣ ΠΟΤΑΜΟΥ ΑΛΙΑΚΜΟΝΑ ΣΤΗΝ ΠΕΡΙΟΧΗ ΔΑΣΥΛΛΙΟΥ – ΣΚΑΛΚΗΣ ΑΡΓΟΥΣ ΟΡΕΣΤΙΚΟΥ – ΔΗΜΟΥ ΑΡΓΟΥΣ ΟΡΕΣΤΙΚΟΥ» με Κωδικό ΟΠΣ 5008047 στο Επιχειρησιακό Πρόγραμμα «Δυτική Μακεδονία 2014-2020» και καθορισμός του συστήματος δημοπράτησής του.\n3 Σύσταση επιτροπής προσωρινής και οριστικής παραλαβής του έργου «Ενεργειακή Αναβάθμιση 2ου Γυμνασίου Άργους Ορεστικού» προϋπολογισμού ένταξης 435.684,48€ .\n4 Έγκριση παράτασης της συνολικής προθεσμίας περαίωσης του έργου: «Ενεργειακή αναβάθμιση κτιρίου δημοσίων υπηρεσιών – πρώην Γενικό Λύκειο Άργους Ορεστικού».\n5 Έγκριση παράτασης της συνολικής προθεσμίας περαίωσης του έργου: «Κατασκευή τοιχίου περίφραξης 1ου νηπιαγωγείου Άργους Ορεστικού»\n6 Αποδοχή επιχορηγήσεων και εισήγηση της Οικονομικής Επιτροπής προς το Δ.Σ. για αναμόρφωση του προϋπολογισμού οικ. έτους 2022.\n7 Έγκριση ή μη σύναψης προγραμματικής σύμβασης με την Οργανωτική Επιτροπή Διοργανώσεων Μηχανοκίνητου Αθλητισμού (Ν.Π.Ι.Δ. – Γενική Γραμματεία Αθλητισμού) για την υλοποίηση της πράξης: «Κατασκευή κτιρίου διοίκησης στο Ο.Τ. Γ135 του σχεδίου πόλης Άργους Ορεστικού».\nΗ διαδικασία της δια περιφοράς συνεδρίασης για τη λήψη απόφασης σχετικά με τα ανωτέρω θέματα επιλέγεται σύμφωνα με τις διατάξεις: α) της Πράξης Νομοθ. Περιεχομένου (ΦΕΚ 55/11.03.2020 τεύχος A’) και ειδικότερα του άρθρου 10 η οποία κυρώθηκε με το άρθρο 2 του ν. 4682/2020 (Α’ 76) και β) της ΚΥΑ Δ1α/ΓΠ.οικ. 4761/28.01.2022 (ΦΕΚ 290/29.01.2022 τεύχος Β’) .


Δολοφονία Γραικού : Τον βρήκαν με ανιχνευτές μετάλλων - Τα λάθη του δολοφόνου - Ειδήσεις - νέα - Το Βήμα Online\nΔολοφονία Γραικού : Τον βρήκαν με ανιχνευτές μετάλλων – Τα λάθη του δολοφόνου\nΑπό μεθοδικές έρευνες με ανιχνευτές μετάλλων ύστερα από συνεργασία της ΕΛΑΣ με πανεπιστημιακούς φορείς λύθηκε το μυστήριο της εξαφάνισης του 59χρονου επιχειρηματία\nΑπό μεθοδικές έρευνες με ανιχνευτές μετάλλων ύστερα από συνεργασία της ΕΛΑΣ με πανεπιστημιακούς φορείς λύθηκε το μυστήριο της εξαφάνισης του 59χρονου επιχειρηματία Δημήτρη Γραικού από τον Νοέμβριο του 2016 από την περιοχή της Χαλάστρας, όταν έφυγε από τα τοπικά σφαγεία.\nΗ ΕΛΑΣ εντόπισε με αυτό τον τρόπο το εξαφανισθέν αυτοκίνητο του 59χρονου θαμμένο εντός κτηνοτροφικής μονάδας στη περιοχή Ανατολικού του δήμου Δέλτα κι οποία ανήκε σε 47χρονο που αποδείχθηκε ότι ήταν ο δολοφόνος του. Η ΕΛΑΣ είχε εστιάσει, με απόλυτη μυστικότητα – τους τελευταίους μήνες – το ενδιαφέρον της στο πρόσωπο του 47χρονου που ήταν ο τελευταίος άνθρωπος που είχε δει ζωντανό τον άτυχο επιχειρηματία κι υπήρχαν ασαφή στοιχεία και μαρτυρίες για τις κινήσεις του , τις κρίσιμες ώρες. Κι έτσι απεφάσισαν να προχωρήσουν σε έρευνα στην κατοικία και στις μονάδες που διέθετε , κι η οποία στέφθηκε με επιτυχία.\nΟι αξιωματικοί της ΕΛΑΣ έχουν καταλήξει στο συμπέρασμα ότι ο Δημήτρης Γραικός έπεσε νεκρός ύστερα από συμπλοκή με τον 47χρονο ιδιώτη για χρέος περίπου 17.000 ευρω που δεν αποπληρώθηκε .\nΟ 47χρονος μετα την ανακάλυψη από την ΕΛΑΣ του ΙΧ του Δημήτρη Γραικού μέσα στην ιδιοκτησία του αρνήθηκε εκ νέου στους αστυνομικούς ότι είχε οποιαδήποτε σχέση με την εξαφάνιση του. Όμως τελικά ομολόγησε το έγκλημα κι υπέδειξε το σημείο που είχε θάψει και τη σωρό του του 59χρονου σε απόσταση μερικών δεκάδων μέτρων από το σημείο που είχε κρύψει , κάτω από τα χώματα, το όχημα του θύματος.\nΔιατυπώνοντας τον ισχυρισμό ότι δεν ήθελε να σκοτώσει τον επιχειρηματία, υπήρχε μια προστριβή για το υπόλοιπο του χρέους κι απέδωσε τον θάνατο του στην «κακιά στιγμή». Όμως τα ακριβή αίτια του θανάτου του 59χρονου αναμένεται να διευκρινισθούν εντός των επομένων ωρών από την ιατροδικαστική εξέταση. Αξίζει πάντως να σημειωθεί ότι αρχικά ο φακελος της εξαφάνισης του επιχειρηματία είχε αρχειοθετηθεί , αφού είχαν διατυπωθεί ισχυρισμοί για αναχώρηση του σε ταξίδια στα Σκόπια ή σε περιοχή της Απω Ανατολής. Κι οι οποίοι αποδείχθηκαν ψευδείς.\nΟ επιχειρηματίας κτηνοτρόφος από το Πεντάλοφο Θεσσαλονίκης, χάθηκε μυστηριωδώς με το αυτοκίνητο του ένα HILUX TOYOTA. το απόγευμα της Πέμπτης 3 Νοεμβρίου 2016, όταν κι έφυγε από τα σφαγεία στην Χαλάστρα. Ο 47χρονος που αποδείχθηκε ότι ήταν ο δολοφόνος του ήταν ο τελευταίος άνθρωπος που τον είχε δει εκείνη την ημέρα , αφού φαίνεται ότι του παρέδωσε φάκελο με χρήματα για παλιότερο χρέος της τάξης των 17.000 ευρω.\nΣτις αλλεπάλληλες καταθέσεις του στην ΕΛΑΣ και σε τηλεοπτικές εκπομπές υποστήριξε ότι έφυγαν μαζί με τον επιχειρηματία αλλά μετα ακολούθησαν διαφορετικούς δρόμους και δεν βρέθηκαν ξανά. Όμως υπήρχαν από καταγραφές καμερών κι άλλες πληροφορίες ενδείξεις ότι ο άτυχος Δημ. Γραικός έσπευσε στο σπίτι του 47χρονου στο Ανατολικό να τον συναντήσει ξανα . Κι αυτό γιατί πιθανόν το ποσό που του είχε δώσει δεν ήταν –ύστερα από μία δευτερη καταμέτρηση που έκανε το θύμα- αυτό που αρχικά είχε αναφερθεί. Κι ακολούθησε η μοιραία συμπλοκή…


Ουρολαγνεία | Greek BDSM Community\nΣυζήτηση στο φόρουμ 'Φετιχισμός' που ξεκίνησε από το μέλος little_slut[PieR], στις 8 Ιουλίου 2005.\nΣελίδα 1 από 40 1 ← 2 3 4 5 6 → 40 Επόμενη >\nΠόσοι ασχολούνται, τι συναισθήματα σας δημιουργεί; Υπάρχει κάποιος κίνδυνος για την υγεία; Υπάρχουν συγκεκριμένες τεχνικές; Οποιαδήποτε σκέψη σας γύρω από το θέμα είναι ευπρόσδεκτη.\nΔεν έχει να κάνει με Bdsm και δεν μου αρέσει καθόλου. Επίσης δεν θεωρώ πως μπορεί να υπάρξει κάποια τεχνική καθώς είναι πολύ απλό αυτό να γίνει με τον ίδιο τρόπο που όλοι μας το κάνουμε καθημερινά χωρίς κάποια ιδιαίτερη τεχνική\nMscouple, Ravenia, brat_lolita and 1 other person like this.\nΗ ουρολαγνεία όπως και η κοπρολαγνεία είναι δυο από τα πράγματα που μου προκαλούν ερωτηματικά για το πνευματικό επίπεδο και την ψυχική ισορροπία των ανθρώπων που τα προτιμούν. Λυπάμαι αν προσβάλλω κάποιον που έχει τέτοιες προτιμήσεις αλλά ειδικά η κοπρολαγνεία είναι κάτι που δεν μπορεί να το χωρέσει ο νους μου. Υπάρχει μια καταπληκτική ταινία του Pier Paolo Pasolini, λέγεται ''SALO - 120 μέρες στα Σόδομα''. Είναι τόσες πολλές οι σκηνές κοπρολαγνείας σε αυτή την ταινία.. 'Οταν είδα για πρώτη φορά αυτή την ταινία, δεν μπορούσα να φάω για μία μέρα... Αυτή την ταινία την συστύνω ανεπιφύλακτα σε όσους θέλουν να συνειδητοποιήσουν την διαφορά μεταξύ κτηνωδίας και bondage.\nRavenia, brat_lolita, Elena_gr and 1 other person like this.\nΚαι για μένα η κοπρολαγνεία είναι όριο, κάτι πολύ έξω από τα ενδιαφέροντα μου. Τελείως διαφορετική από την ουρολαγνεία που είναι από τις αγαπημένες μου τεχνικές. Γούστα είναι αυτά, ο καθένας αλλιώς το αντιλαμβάνεται.\nΑν το δεις από την κατάλληλη οπτική γωνία έχει άμεση σχέση με τον εξευτελισμό. Το να χρησιμοποείς τον/την sub/slave σαν τουαλέτα. Ταπεινωτικό να τον αναγκάζεις να πιει τα ούρα σου, να περιμένει να ουρήσεις και να νιώθει τα ούρα καυτά επάνω του παρακαλώντας να ξεφύγει και καμιά σταγόνα σπέρματος.\nΑλλά είπαμε, ο καθένας το αντιλαμβάνεται διαφορετικά.\ngeop, Jemme53, Berlin and 10 others like this.\nΘα συμφωνήσω απόλυτα με τους προλαλήσαντες και ιδιαίτερα με τον Konstantinos ότι η ουρολαγνεία και η κοπρολαγνεία δεν έχει σχέση με BDSM.\nΕπίσης συμφωνώ και με τον proudslave ότι "προκαλούν ερωτηματικά για το πνευματικό επίπεδο και την ψυχική ισορροπία των ανθρώπων που τα προτιμούν"\nΤο αν έχει σχέση με BDSM ή όχι δεν μπορώ να το κρίνω. Ονομάστε το φετίχ αν σας βολεύει. Τώρα όσον αφορά τα λεγόμενα περί πνευματικού επιπέδου και ψυχικής ισορροπίας, τι να πω; Το ότι κάτι δεν μας αρέσει δεν σημαίνει και ότι αυτοί που το κάνουν είναι διανοητικά καθυστερημένοι ή ψυχασθενείς.\nMasterJp, Promitheas, Jemme53 and 3 others like this.\nΌτι δεν έχει σχέση με BDSM είναι σίγουρο. Εμείς απλά είπαμε οτι "προκαλούν ερωτηματικά" Mistress_4F_subs.\nΚαι αυτό γιατί είναι μια ιδιαίτερη περίπτωση και έχει να κάνει με ακαθαρσίες και με πολυ έντονη και άσχημη οσμή. Δεν είναι pain, δεν είναι mind (εκτός κι αν παίζεις στο ..Fear Factor που λέει και ο παρουσιαστής του) είναι απλα, επετρέψε μου τη λέξη, αηδιαστικό (σαν το spit).\nΔεν έχει σχέση με Bdsm αλλά σαφώς μπορεί να χτησιμοποιθεί αν σε κάποιους αρέσει. όπως και το sex τα strapons το trample καί άλλα τέτοια φετίχ. δεν σημαίνει πως αυτά ειναι Bdsm τεχνικές όμως..\nΤο αηδιαστικό το δέχομαι PD. Για κάποιους ίσως να είναι. Δεν σας ανάγκασε κανείς να το κάνετε. Και εγώ δεν είμαι ποδολάγνα, δεν κατακρίνω όμως αυτούς που είναι. Ελεύθεροι άνθρωποι είναι και μπορούν να κάνουν ότι τους αρέσει από τη στιγμή που δεν βλάπτουν κανέναν.\ntha8os, gian1980, poepoe1800 and 1 other person like this.\nRE: RE: ουρολαγνεία\nΜε παραξενεύει αυτό σου το ποστ οφείλω να ομολογήσω proudslave, όχι γιατί δεν σου αρέσει η συγκεκριμένη πρακτική, αλλά για τους πολύ βαριούς χαρακτηρισμούς που χρησιμοποιείς οι οποίοι προσβάλλουν ένα μεγάλο μέρος ανθρώπων εδώ μέσα, και ενώ από κάποιον kinky το θεωρώ μέχρι και αναμενόμενο να καταφύγει σε τέτοιου είδους χαρακτηρισμούς, από κάποιον ο οποίος δηλώνει "περήφανος σκλάβος" δεν το περίμενα, μια και έχει μάλλον ο ίδιος χαρακτηριστεί από κάποιους με διάφορα για τις δικές του επιλογές.\nΝα πιστεύεις πως σε όσους αρέσει η ουρολαγνία είναι πνευματικά χαμηλού επιπέδου και ψυχικά ανισόρροποι είναι αναφαίρετο δικαίωμα σου. Είναι όμως δικαίωμα σου να προσβάλεις τόσο χοντρά άραγε άτομα με τα οποία συνομιλείς και ανταλλάζεις απόψεις σε άλλα θέματα?\nΌσο για την ταινία του Παζολίνι, όντως είναι αριστουργηματικά φρικτή και για να είμαι ειλικρινής τις περισσότερες σκηνές τις είδα κλαίγοντας.\nΕν πάση περιπτώσει, επειδή γνωρίζω κάποιους που μετά τους χαρακτηρισμούς αυτούς ίσως και να σκεφτούν αν αξίζει να εκφράσουν την αρέσκεια τους για την ουρολαγνία, για να μην θεωρηθούν πως αξίζουν τις πιο πάνω προσβολές, θα συνεχίσω το ποστ μου λέγοντας πως θεωρώ πως η ουρολαγνία όπως είπε και η Mistress_4f_subs έχει άμεση σχέση για μένα με τον εξευτελισμό, και συνεπώς με το bdsm.\nΤο έχω κάνει, και Ο Μάστερ μου δεν με ρώτησε αν μου αρέσει ή αν το θέλω γιατί είμαι σκλάβα και οι σκλάβες, κατά την ταπεινή μου άποψη, σε μια Ds σχέση δεν "επιβάλλουν" στους Αφέντες τους τι επιθυμούν να τους κάνουν και τι όχι, και διορθώστε με αν έχω συγχύσει κάτι σας παρακαλώ.\nΚαι λατρεύω την ουρολαγνία, την θεωρώ δώρο όπως και το spitting, είναι μέρος απ' Τον Κύριο μου και είναι προνόμιο για μένα να δέχομαι οτιδήποτε δικό Του με την χαρά και ευγνωμοσύνη που αρμόζει σε μια περήφανη σκλάβα.\nHope, Jemme53, open_mind and 8 others like this.\nΣυμφωνώ απολύτως με την Mistress_4f_subs.\nΔεν νομιζω πως εχει να κανει με το πνευματικό επίπεδο των ανθρώπων , είναι απλά θέμα γούστου.\nΕμένα μου αρέσει η ουρολαγνεία και την εντάσσω στην κατηγορία των μεθόδων ταπείνωσης. Σε άλλους αρέσει και σε άλλους όχι επειδή τη θεωρούν αηδιαστική. Απολύτως σεβαστές όλες οι απόψεις. Αλλά τι έχει να κάνει με το πνευματικό επίπεδο αυτό?\npetr_thess, 8 Ιουλίου 2005\nJemme53, gian1980 and ilias1 like this.\nRE: RE: RE: ουρολαγνεία\nΛυπάμαι αν νοιώσατε προσβεβλημένοι κάποιοι από αυτό που έγραψα, ειλικρινά δεν είχα την πρόθεση. Αλλά θεωρώ ότι την γνωμοδότηση για το αν ένας σκλάβος ή μια σκλάβα είναι αληθινός/η ή περήφανος/η, σε καμία περίπτωση δεν μπορεί να την δώσει το αν θα δεχτεί να πιει τα ούρα ή να φάει τα κόπρανα του/της αφέντη/αφέντρας του. Μιλάτε και ξαναμιλάτε για όρια. Κι εγώ δεν θέλω τα όρια, ειλικρινά, όταν όμως μπαίνει στην μέση το θέμα της υγειινής τότε τα όρια μου υπάρχουν και παραυπάρχουν. 'Ολοι γνωρίζετε πόσο σημαντικό είναι το θέμα της υγείας και της καθαριότητας σε αυτόν τον κόσμο του bdsm. Και προσπαθώ να κρατιέμαι στα πλαίσια του ανθρώπινου. Ειλικρινά μέχρι τώρα δεν μου το έχουν ζητήσει να κάνω κάτι τέτοιο, και νομίζω ότι δεν θα το δεχόμουν κυρίως για λόγους υγειινής και στοιχειώδους αισθητικής. Αν αυτή η άρνησή μου στο ειδικό αυτό θέμα είναι λόγος να μου αφαιρέσετε την ιδιότητα του σκλάβου, κάντε το. Ξέρω όμως πολύ καλά ότι την ιδιότητα αυτή δεν μπορεί να μου την αφαιρέσει κανείς γιατί έχω εμπειρία από αυτό και για μένα είναι μια στάση και μια αναζήτηση ζωής.\nJemme53, poepoe1800, halkidikiotis and 1 other person like this.


Η σωστή «τιμωρία» για κάθε ηλικία! ~ Παιδί και Εργοθεραπεία\nΤσεκάρουν αντιδράσεις: Τι θα συμβεί αν αρνηθώ να φορέσω τα παπούτσια μου; Τι θα μου κάνει η μαμά αν πετάξω κάτω το πιάτο; Σε αυτήν την ηλικία γενικά, είναι λίγο μπερδεμένα σε σχέση με τις δυνάμεις τους. Άλλοτε τις υπερεκτιμούν άλλοτε τις υποτιμούν και εκνευρίζονται. Ανακαλύπτουν πως δεν μπορούν να κάνουν ότι θέλουν και πάλι εκνευρίζονται.\n3 ετών Είναι η ηλικία που αρχίζουν να διεκδικούν την ανεξαρτησία τους. Τώρα πρόκληση για το παιδί σας είναι να προσπαθεί να ελέγχει τα συναισθήματα του.\n4 ετών Μαθαίνει να αποδέχεται κανόνες. Μιμείται τη συμπεριφορά των σημαντικών ενηλίκων. Μπορεί να αναλάβει απλές ευθύνες και μπορεί τις περισσότερες φορές να κάνει κάτι εκ περιτροπής. Λατρεύει να χρησιμοποιεί τη λέξη «όχι».\n5 ετών Η κοινωνικότητα τους αρχίζει να αναπτύσσεται. Πρόκληση γι’ αυτά τώρα είναι να ισορροπήσουν τις δικές τους ανάγκες με αυτές των γύρω τους.


ORPHEAS: Η «Ισορροπία του Nash» και η ανισορροπία της εποχής μας.\nΗ «Ισορροπία του Nash» και η ανισορροπία της εποχής μας.\nΣάββας Ξηρός: Ένας ψυχρός εκτελεστής κι ένας αμετανόητος... απολογητής-συγγραφέας.\nΚαρ. Δαρβίνος: "Η εξέλιξη των ειδών"\nΕίδος εν... εξελίξει\nΗ στήλη αποδίδει κυρίαρχη σημασία στην Παιδεία, την Τέχνη και τον Πολιτισμό, ως ακρογωνιαία συστατικά διάπλασης μιάς κοινωνίας. Τα θεωρεί κυρίαρχα στοιχεία στην μετατροπή κάθε σάρκινου ζωώδους σώματος σε έλλογο πνευματικό ον. Συνεπώς θεωρείται απαραίτητη η εκ-παίδευση και ο εκ-πολιτισμός της ελληνικής κοινωνίας. Μιάς κοινωνίας, η οποία τα τελευταία χρόνια, και στο μεγαλύτερο μέρος της, συνεχώς παρακμάζουσα, υπολείπεται δραματικά σ’ αυτόν τον τομέα, βυθιζόμενη διαρκώς κάτω ενός ελαχίστου -έως ανεκτού- επιπέδου. Ανάλογου των θεωρουμένων προηγμένων χωρών της Οικουμένης και αντάξιου της μακραίωνος ιστορίας της και των αρχαίων προγόνων της. Οι λόγοι είναι ήδη γνωστοί -χιλιοαναφερθέντες από την στήλη- και στόχος τους η μετατροπή, ένεκα πολιτικής σκοπιμότητος, του σκεπτόμενου λαού σε άκριτη και εύκολα ρυμουλκούμενη -από επιτήδειους πολιτικάντηδες- λοβοτομημένη μάζα.\nΌπως προφανώς και εμφανώς προκύπτει πλέον -οι φάτσες των εικονιζόμενων «μηχανοδηγών» της υπό διαμόρφωση αγελαίας ελληνικής ανθρώπινης μάζας αποτελούν αψευδείς μάρτυρες- το σχέδιο προχωρεί ικανοποιητικά. Και η πολιτισμική μας υπόσταση οπισθοχωρεί ολοταχώς.\nΤο θέατρο, ανέκαθεν, αποτελούσε σημαντική έκφραση πολιτισμού και εναργές μέσον εκ-πολιτισμού. Από την εποχή του Θέσπιδος, πρωτοπόρου θεατράνθρωπου, (πάνω από 2500 χρόνια), ήταν αναγνωρισμένος ο ευεργετικά παιδευτικός του ρόλος.\nΣτη σημερινή ηθικοπλαστική μας κατρακύλα ο αριστερίστικος ρεβανσιστικός «πουρκουαδισμός» δεν ήταν δυνατόν ν’ αφήσει αμόλυντο το θέατρο, ως εργαλείο, και να μην εντάξει τα μηνύματά του στον βορβορώδη προγραμματισμό γιά την πλήρη άλωση ψυχών και πνευμάτων των Ελλήνων. Έτσι, στα πλαίσια της δημοκρατικής πολυφωνίας, το πολιτιστικό σκουπιδαριό επιχειρεί... πολιτιστικό ανακάτεμα του κοινωνικού τέλματος που κουβαλά στην ψυχή του και φέρνει στην επιφάνεια ό,τι περίττωμα και σαπρόφυτο διαθέτει ο αρρωστημένος του νους. Συνασπισμένο όλο το αντικοινωνικό συνονθύλευμα των διεστραμμένων περιθωριακών εκτοπλασμάτων τολμά και -αντιστάσεως μη ούσης- παρουσιάζει από τη σκηνή του σοβαρότερου ελληνικού θεάτρου, του Εθνικού Θεάτρου, την ψυχοπαθολογική παρακαταθήκη ενός κακούργου. Ίσως γιά διδαχή και καθοδήγηση μιάς νέας γενιάς ψυχρών δολοφόνων. Μιά μορφή υποδόριας λειτουργίας ενός ελληνικού... ISIS!\nΠαρακολούθησα την αλλόκοτη... σκηνοθέτιδα που είχε την φαεινή ιδέα της παρουσίασης στο κοινό αυτού του απεχθούς δολοφονικού μανιφέστου -όμοια διεστραμμένο μυαλό με αυτό των στυγνών εκτελεστών της 17 Ν- να δικαιολογεί την επιλογή της με πλήθος από παράλογα επιχειρήματα, δήθεν ουδέτερης -αν είναι δυνατόν η εν ψυχρώ δολοφονία ν’ αντιμετωπίζεται... ουδέτερα- προσέγγισης και με παρανοϊκά φληναφήματα να συνδέει τον Ξηρό με τον... Καμύ! Η άθλια!!!\nΣυνεπώς, το Εθνικό Θέατρο καταντά -περί κατάντιας πρόκειται- να παρουσιάζει, αναλύει, επεξηγεί και δικαιολογεί σκέψεις και πράξεις ενός τρομοκράτη. Και -γιατί όχι- να διδάσκει, καθοδηγεί και οπλίζει μ’ επιχειρήματα το μυαλό και με περίστροφο το χέρι του κάθε μισοπάλαβου νεαρού ζηλωτή της... δόξας της συμμορίας της 17 Ν.\nΕπειδή η όλη ιστορία ξεπερνά κάθε υγιή και γόνιμη φαντασία και επειδή το προσωπικό πάθημα αποτελεί το καλύτερο «ηλεκτροσόκ» γιά αρρωστημένα κουλτουριαρέικα μυαλά, η στήλη εύχεται ολόψυχα σε όλη την «προοδευτικούρια» κομπανία που εμπνεύστηκε και παρουσιάζει την αποκρουστική παράσταση, σε κάποια προσεχή τρομοκρατική ενέργεια -σαν αυτές που αγκαλιάζει κι υποθάλπει η παράσταση- κάποιο πολύ αγαπητό δικό τους πρόσωπο να συμπεριληφθεί μέσα στα θύματα. Έστω ως παράπλευρη απώλεια, λ.χ. Θάνος Αξαρλιάν. Και τότε, είμαι πολύ περίεργος να δω τί θα νοιώσουν και τί είδους καλλιτεχνική... δημιουργία θα εμπνευστούν να παρουσιάσουν στο κοινό. Οι λαμπροί... καλλιτέχνες μας. Αμήν!


The Green Eye : Ο ΣΑΚΗΣ ΡΟΥΒΑΣ “ΠΡΕΣΒΕΥΤΗΣ ΤΗΣ ΑΝΤΑΠΟΔΟΤΙΚΗΣ ΑΝΑΚΥΚΛΩΣΗΣ”\nΟ ΣΑΚΗΣ ΡΟΥΒΑΣ “ΠΡΕΣΒΕΥΤΗΣ ΤΗΣ ΑΝΤΑΠΟΔΟΤΙΚΗΣ ΑΝΑΚΥΚΛΩΣΗΣ”\nΜε μεγάλη επιτυχία ολοκληρώθηκε χθες η Τελετή Ανακήρυξης του Σάκη Ρουβά σε “Πρεσβευτή της Ανταποδοτικής Ανακύκλωσης” στο 1ο Πανευρωπαϊκά Πάρκο Περιβαλλοντικής Εκπαίδευσης και Ανακύκλωσης. Ο Εθνικός Φορέας, Μη Κερδοσκοπικού Χαρακτήρα, ΑΝΤΑΠΟΔΟΤΙΚΗ ΑΝΑΚΥΚΛΩΣΗ αναπτύσσει ένα Ολοκληρωμένο Πρόγραμμα Δράσεων με στόχο την ανάπτυξη της ανακύκλωσης στη χώρα μας, αλλά και την προώθηση της περιβαλλοντικής εκπαίδευσης, με έμφαση στους νέους ανθρώπους.\nΣτο πλαίσιο αυτό, ο Σάκης Ρουβάς ενώνει τις δυνάμεις του με την ΑΝΤΑΠΟΔΟΤΙΚΗ ΑΝΑΚΥΚΛΩΣΗ, ώστε να συμβάλλει στη μέγιστη ευαισθητοποίηση και ενημέρωση των πολιτών για τη σημαντικότητα της ανακύκλωσης συσκευασιών και της προστασίας του περιβάλλοντος. Η μεγάλη επιτυχία της Ανταποδοτικής Ανακύκλωσης στηρίζεται στην εφαρμογή σύγχρονων μεθόδων ανακύκλωσης, που επιτυγχάνουν υψηλή συμμετοχή των πολιτών.\nΚατόπιν της ολοκλήρωσης της Τελετής Ανακήρυξης, ο Σάκης Ρουβάς βράβευσε τους μαθητές των σχολικών τμημάτων που πρώτευσαν στον πρόσφατο «Πανελλήνιο Εκπαιδευτικό Διαγωνισμό Ανταποδοτικής Ανακύκλωσης», πετυχαίνοντας νέο πανελλήνιο ρεκόρ ανακύκλωσης συσκευασιών. Η ΑΝΤΑΠΟΔΟΤΙΚΗ ΑΝΑΚΥΚΛΩΣΗ αποτελεί Εθνικό Συλλογικό Σύστημα Εναλλακτικής Διαχείρισης, μη κερδοσκοπικού χαρακτήρα, εγκεκριμένο από την Ελληνική Πολιτεία για την ανακύκλωση συσκευασιών στη χώρα μας.\nΗ ΑΝΤΑΠΟΔΟΤΙΚΗ ΑΝΑΚΥΚΛΩΣΗ χρησιμοποιεί τα υψηλής τεχνολογίας «σπιτάκια της ανακύκλωσης», όπου οι πολίτες επιστρέφουν τις άδειες συσκευασίες τους, εφαρμόζοντας την ευρωπαϊκή απαίτηση για «Διαλογή στην Πηγή». Παράλληλα, σύμφωνα με την κοινοτική και εθνική νομοθεσία, έχουν τεθεί συγκεκριμένοι εθνικοί ποσοτικοί στόχοι ανακύκλωσης, ενώ η μη επίτευξη αυτών θα οδηγήσει σε νέα πρόστιμα της Ευρωπαϊκής Επιτροπής προς την Ελλάδα.\nΛαμβάνοντας υπόψη ότι η ανακύκλωση στη χώρα μας βρίσκεται σε μη ικανοποιητικά επίπεδα, είναι σαφές ότι απαιτούνται να ληφθούν άμεσες δράσεις προώθησης της ανακύκλωσης στη χώρα μας. Για την επίτευξη των ποσοτικών στόχων ανακύκλωσης, η Ευρωπαϊκή Επιτροπή προτείνει την άμεση εφαρμογή «οικονομικών εργαλείων», ώστε να ενισχυθεί το κίνητρο συμμετοχής των πολιτών στη διαδικασία της ανακύκλωσης.\nΑξιοποιώντας τις υφιστάμενες καλές πρακτικές σε ευρωπαϊκό επίπεδο, η ΑΝΤΑΠΟΔΟΤΙΚΗ ΑΝΑΚΥΚΛΩΣΗ προέβη σε σημαντική αύξηση του ανταποδοτικού κινήτρου που προσφέρεται στους πολίτες ανά επιστρεφόμενη μεταλλική, πλαστική και γυάλινη συσκευασία «στα σπιτάκια της ανακύκλωσης», αφού πλέον προσφέρονται 3 € λεπτά ανά κάθε 1 επιστρεφόμενη συσκευασία. Ως αποτέλεσμα, στα «σπιτάκια της ανακύκλωσης» οι «συσκευασίες μας έχουν αξία» και κερδίζουμε 1 € με την επιστροφή 33 συσκευασιών.\nΣημαντικό μέρος της δράσης της ΑΝΤΑΠΟΔΟΤΙΚΗΣ ΑΝΑΚΥΚΛΩΣΗΣ, αποτελεί η υλοποίηση Προγραμμάτων Περιβαλλοντικής Εκπαίδευσης, με στόχο την ευαισθητοποίηση και την ενεργό συμμετοχή των νέων, κυρίως, ανθρώπων. Στο πλαίσιο αυτό, η ΑΝΤΑΠΟΔΟΤΙΚΗ ΑΝΑΚΥΚΛΩΣΗ δημιούργησε το 1ο πανευρωπαϊκά Πάρκο Περιβαλλοντικής Εκπαίδευσης & Ανακύκλωσης, που είναι ο ιδανικός προορισμός για τους νέους ανθρώπους, τους μαθητές και τις οικογένειές τους, αποτελώντας έναν Πολυχώρο Ανακύκλωσης, ο οποίος βρίσκεται στον ευρύτερο χώρο του Δημαρχείου Αγίων Αναργύρων – Καματερού (Λ. Δημοκρατίας 61).\nΜέσω της παροχής κινήτρων για την επιστροφή των μετά τη χρήση συσκευασιών, οι καταναλωτές κατανοούν πολύ εύκολα και σε πολύ μεγαλύτερη κλίμακα, ότι οι άδειες συσκευασίες δεν είναι σκουπίδια, αλλά υλικά που έχουν αξία. Για το λόγο αυτό, οι δημότες δεν απορρίπτουν τις συσκευασίες στα σκουπίδια, αλλά τις προωθούν για ανακύκλωση. Το κίνητρο αυτό, μπορεί να χρησιμοποιηθεί είτε για δωρεάν αγορές σε συμβεβλημένα καταστήματα είτε να δωρηθεί υπέρ της ενίσχυσης κοινωνικών σκοπών. Σε κάθε Κέντρο Ανταποδοτικής Ανακύκλωσης πραγματοποιούνται αυτόματα όλες οι αναγκαίες εργασίας συλλογής, διαλογής, επεξεργασίας και αποθήκευσης των υλικών συσκευασίας.\nΕιδικότερα, με αξιοποίηση των τεχνικών δυνατοτήτων του εξοπλισμού υψηλής τεχνολογίας που χρησιμοποιείται, πραγματοποιούνται αυτόματα -μεταξύ άλλων- οι ακόλουθες εργασίες:\nΑναρτήθηκε από ELEKTRA KOUTOUKI στις 1:14 μ.μ.


Ηλεκτρικές Σκούπες | Ηλεκτρικέσ σκούπεσ Miele Κύπρος Λευκωσία\nΚαθαριότητα για την άνεση σας\nΔείτε όλες τις ηλεκτρικές σκούπες Miele\nΗλεκτρικές Σκούπες | Ηλεκτρικές σκούπες Miele Κύπρος Λευκωσία\nΤο πέλμα της ηλεκτρικής σκούπας ασφαλίζεται με το σωλήνα και τη λαβή όταν ακούσετε τον χαρακτηριστικό ήχο «κλικ». Μπορείτε να ξεκινήσετε να καθαρίζετε και στη συνέχεια, μπορείτε να το αποσυνδέσετε εύκολα με το πάτημα ενός κουμπιού.\nΜπορείτε να τυλίξετε το καλώδιο στις ηλεκτρικές σκούπες Miele με το πάτημα ενός κουμπιού με το πόδι σας, χωρίς να χρειαστεί να σκύψετε. Οι σκούπες, έτσι, είναι περισσότερο εργονομικές και σας βοηθούν να τυλίγετε άνετα και με ευκολία το καλώδιο για να γίνει το καθάρισμα μια ευχάριστη διαδικασία.\nΟι σκούπες Miele διαθέτουν πλήρες σύστημα εξαρτημάτων για ολοκληρωμένη εμπειρία καθαρισμού. Με μία μόνο σκούπα καθαρίζετε τα έπιπλα, τις δύσκολες γωνίες και το πάτωμα. Τα εξαρτήματα αποθηκεύονται στη σκούπα για να μην σκονίζονται και μπορείτε να τα πάρετε εύκολα όποτε τα χρειαστείτε.\nΜεγάλη ακτίνα κίνησης\nΟι ηλεκτρικές σκούπες διαθέτουν ακτίνα κίνησης έως 13 μέτρα με τη βοήθεια του καλωδίου και του τηλεσκοπικού σωλήνα. Πλέον έχετε την ευελιξία να κινηθείτε σε επιφάνεια μεγαλύτερη των 500τ.μ. χωρίς να χρειάζεται να αλλάξετε πρίζες. Εργονομία και ελευθερία κινήσεων σε μία σκούπα!\nΣταθερή θέση-αυτόματη απενεργοποίηση\nΟι σκούπες Miele μετακινούνται εύκολα χωρίς να σκύψετε. Τοποθετήστε το πέλμα στο πίσω μέρος της σκούπας, σε σταθερή θέση απ’ όπου μπορείτε να το ξαναπάρετε και η έξυπνη συσκευή θα απενεργοποιήσει αυτόματα τον κινητήρα χωρίς να κάνετε καμία επιπλέον κίνηση.\nΠεριστρεφόμενες ρόδες DynamicDrive\nΟι ρόδες που χρησιμοποιούμε στις συσκευές Miele είναι παρόμοιες με την κατασκευή των τροχών ενός αγωνιστικού αυτοκινήτου: κατασκευασμένες με ελαστικό, οι περιστρεφόμενες ρόδες είναι εξοπλισμένες με αμορτισέρ και αθόρυβες κατά την κίνηση.\nΛαβή Eco Comfort\nΗ εργονομική λαβή Eco Comfort διαθέτει ενσωματωμένη βούρτσα για ξεσκόνισμα για γρήγορη και ευέλικτη χρήση. Καθαρίστε τις σκονισμένες επιφάνειες χωρίς ανεπιθύμητους πόνους στο χέρι σας χάρη στην ειδική κατασκευή της λαβής.\nΟι εργονομικές σκούπες δαπέδου Miele, χάρη στην ιδιαίτερη κατασκευή τους, φυλάσσονται σε περιορισμένο χώρο χωρίς τα εξαρτήματά τους να εξέχουν. Το εκλεπτυσμένο Compact σύστημά τους αποτελείται από ένα σύστημα παρκαρίσματος και μια λαβή XXL για μεγαλύτερη ευελιξία στη φύλαξη.\nΛεπτομέρειες από χρώμιο\nΟι ποδοδιακόπτες, η σύνδεση του σωλήνα αναρρόφησης και η γρίλια αερισμού είναι εξοπλισμένες με φινίρισμα χρωμίου για υψηλή αισθητική και ανθεκτικότητα και προσθέτουν στον κορυφαίο σχεδιασμό του μοντέλου S8 UniQ. Στη Miele καθαρίζετε με στυλ!\nΣύστημα αθόρυβης λειτουργίας\nΤο ειδικό σύστημα αθόρυβης λειτουργίας Silence System Plus σας δίνει τη δυνατότητα να σκουπίζετε σχεδόν αθόρυβα χάρη στην ηχομόνωση του κινητήρα και το ειδικό αθόρυβο πέλμα. Συγκεκριμένα, η σκούπα Complete C3 Silence είναι η πιο αθόρυβη σκούπα της Miele.\nΟ έλεγχος θερμοκρασίας στις σκούπες Miele τις προστατεύει από την υπερθέρμανση. Αν κάποιο μικρό αντικείμενο εμποδίσει τη ροή αέρα, σταματά η λειτουργία του κινητήρα για λόγους ασφαλείας. Όταν η αιτία διακοπής αντιμετωπιστεί, η συσκευή είναι ξανά έτοιμη για χρήση.\nΟ προφυλακτήρας γενικής χρήσης στα μοντέλα Miele S700, S5 και S8 είναι κατασκευασμένος από μαλακό, συνθετικό υλικό για να προστατεύει τα έπιπλά σας και την ίδια τη σκούπα όταν τη χρησιμοποιείτε. Με την ειδική κατασκευή δεν υπάρχει φόβος για ανεπιθύμητες γρατζουνιές.\nΟμαλή εκκίνηση κινητήρα\nΗ λειτουργία σταδιακής, ομαλής εκκίνησης του κινητήρα δεν επιβαρύνει την παροχή ισχύος. Η επιλεγμένη λειτουργία αυξάνεται σταδιακά κατά την ενεργοποίηση της σκούπας για να μην υπερφορτώνεται το δίκτυο σε περίπτωση που βρίσκονται ταυτόχρονα και άλλες συσκευές σε λειτουργία.\nΟι αντιστατικές χειρολαβές λειτουργούν σαν αλεξικέραυνο με το ενσωματωμένο, μικρό μεταλλικό σύρμα. Χάρη στην ειδική κατασκευή τους, εμποδίζεται η αντιστατική εκφόρτιση μεταξύ συσκευής και χρήση κατά τη διάρκεια λειτουργίας της σκούπας.


Τριχόπτωση: Ποια η σχέση της με την παχυσαρκία; - O διαβήτης μου\nHomeΤελευταία ΝέαΤριχόπτωση: Ποια η σχέση της με την παχυσαρκία;\nΗ παχυσαρκία και μια διατροφή υψηλής περιεκτικότητας σε λιπαρά ακόμα και για μόλις τέσσερις ημέρες μπορεί να οδηγήσει σε αραίωση και απώλεια των μαλλιών. Ο λόγος είναι ότι αυτοί οι παράγοντες προκαλούν μείωση των βλαστοκυττάρων που βρίσκονται στον θύλακα της τρίχας, μέσω της επαγωγής ορισμένων φλεγμονωδών σημάτων, εμποδίζοντας την αναγέννηση του.\n“Τα μαλλιά αναπτύσσονται από τα βλαστοκύτταρα που βρίσκονται στους θύλακες των τριχών. Η ανάπτυξη των μαλλιών εξαρτάται από την ανανέωσή τους σε κάθε κύκλο του τριχοθυλακίου. Η γήρανση εμποδίζει την αναγέννηση των βλαστοκυττάρων, οδηγώντας σε περιορισμό του αριθμού τους και επομένως σε αραίωση των μαλλιών”, εξηγεί ο Δερματολόγος – Αφροδισιολόγος δρ Χρήστος Στάμου.\nΕπιταχύνει η παχυσαρκία την αραίωση των μαλλιών;\nΣύνδεση παχυσαρκίας με αραίωση μαλλιών\n“Δεδομένης της παγκόσμιας αύξησης των ανθρώπων που πάσχουν από παχυσαρκία, μιας νόσου που προδιαθέτει για πολλές άλλες ασθένειες ειδικά στους ηλικιωμένους, τα ευρήματα των Ιαπώνων ερευνητών θα μπορούσαν δυνητικά να μας δείξουν τον δρόμο για την αναστολή της τριχόπτωσης και αραίωσης των μαλλιών ή παράτασής της για πολλά χρόνια αργότερα. Αυτή η εξέλιξη θα μπορούσε να βοηθήσει την ψυχολογία ανδρών και γυναικών που χάνουν τα μαλλιά τους, απαλλάσσοντάς τους από τα υψηλά επίπεδα άγχους και κατάθλιψης.\nΑν και δεν μπορούμε να υποσχεθούμε θαύματα, έχοντας αυτά τα όπλα στη διάθεσή μας η επιθυμία για βελτίωση της εμφάνισης και κατά συνέπεια της αυτοπεποίθησης είναι κάτι περισσότερο από εφικτή”, καταλήγει ο δρ Χρήστος Στάμου.\nΟ Δρ Χρήστος Στάμου


Πιο πιθανό από ποτέ το Brexit - ERT Open\nΠαρά τη δεδομένη επιθυμία του Βρετανού πρωθυπουργού για παραμονή της χώρας του εντός της Ε.Ε., η πλειοψηφία του λαού φαίνεται πως ρέπει προς την αντίθετη κατεύθυνση\n«Οποιαδήποτε μορφή κρίσης εντός της Ευρωπαϊκής Ενωσης ενισχύει τους ευρωσκεπτικιστές». Αυτό επισήμανε στην «Εφ.Συν.» ο καθηγητής Ευρωπαϊκής Πολιτικής του Πανεπιστημίου Kings College του Λονδίνου, Αναντ Μένον, όταν τον ρωτήσαμε κατά πόσον η οικονομική κρίση στην Ελλάδα μπορεί να επηρεάσει το αποτέλεσμα του δημοψηφίσματος στη Βρετανία.\nΜάλιστα, όπως υπογράμμισε, «ο τρόπος με τον οποίο οι Ευρωπαίοι διαχειρίστηκαν την οικονομική κρίση της Ελλάδος, ειδικά τους τελευταίους μήνες, και το γεγονός ότι δεν επέτρεψαν σε μια αριστερή κυβέρνηση να εφαρμόσει πολιτικές κατά της λιτότητας έχει κάνει ακόμη και οικονομολόγους αριστερών πεποιθήσεων, που πάντα υποστήριζαν την ενωμένη Ευρώπη και ήταν υπέρ της παραμονής της χώρας στην Ενωση, να έχουν στρέψει τώρα την πλάτη τους σ’ αυτήν».\nΣτο ίδιο μήκος κύματος ήταν και η απάντηση που μας έδωσε ο διευθυντής του Εθνικού Ινστιτούτου Οικονομικής και Κοινωνικής Ερευνας, Τζόναθαν Πόρτες. «Δεν είναι μόνον οι αριστεροί.\nΚι άλλοι επιφανείς οικονομολόγοι βρήκαν πολύ δύσκολο να υπερασπιστούν την Ε.Ε. και τις επιλογές των ανθρώπων που σχεδιάζουν την πολιτική της, με δεδομένο ότι το πρόγραμμα που ακολουθούν εδώ και πέντε χρόνια φαίνεται να είναι λανθασμένο».\nΗ αλήθεια είναι πως πρόσφατη δημοσκόπηση έδειξε ότι για πρώτη φορά οι υποστηρικτές του Brexit είναι περισσότεροι απ’ όσους επιθυμούν την παραμονή της χώρας στην Ε.Ε.\nΕτσι, σύμφωνα με πρόσφατη δημοσκόπηση της «Mail on Sunday», το 43,5% των ερωτηθέντων τάχθηκε υπέρ της εξόδου από την Ενωση ενώ το 40% κατά.\nΑξιοσημείωτο είναι επίσης πως το 22% όσων είπαν «ναι» στην παραμονή είναι έτοιμο να αλλάξει άποψη αν «η μεταναστευτική κρίση συνεχιστεί και επιδεινωθεί εντός της Ε.Ε.».\nΠαρ’ όλο που ο Βρετανός πρωθυπουργός εδώ και πολύ καιρό έχει ανοιχτά ταχθεί υπέρ της παραμονής της χώρας στην Ε.Ε., με την προϋπόθεση ότι θα αλλάξουν οι σχέσεις Λονδίνου – Βρυξελλών, δεν φαίνεται η πρόσφατη μεταναστευτική κρίση να τον βοηθάει.\nΑπό τη μια υπάρχουν διαμαρτυρίες στο εσωτερικό της χώρας για την πολιτική που ακολουθεί και από την άλλη πολλοί Ευρωπαίοι ηγέτες έχουν εκφράσει την έντονη δυσαρέσκειά τους για την ελλιπή συμβολή της Μεγάλης Βρετανίας στην αντιμετώπιση του προβλήματος.\nΜεγάλο αίνιγμα αποτελεί επίσης ο χρόνος διεξαγωγής του δημοψηφίσματος. Ο Κάμερον έχει δεσμευτεί ότι θα το πραγματοποιήσει μέχρι το τέλος του 2017.\nΠρόσφατες διαρροές προς τον βρετανικό Τύπο υποστήριζαν ότι ο Βρετανός πρωθυπουργός σκέφτεται αυτό να γίνει ακόμη και ώς τον Ιούλιο του 2016 καθώς «δεν θέλει να διαιωνίζεται το κλίμα ανασφάλειας που έχει δημιουργηθεί εξαιτίας του δημοψηφίσματος».\nΔιαδήλωση 1,4 εκατ. Καταλανών υπέρ της ανεξαρτησίας Οι ειδήσεις από όλο τον κόσμο στην ΕΡΤopen (ηχητικό:14/09/2015)


viemaster Svoora Κάρτες 3τεμ. για 3d Optiviewer Κωδικός: 03006\nΑρχική/Παιδαγωγικα-Εκπαιδευτικα παιχνιδια/viemaster Svoora Κάρτες 3τεμ. για 3d Optiviewer Κωδικός: 03006\nΚΩΔΙΚΟΣ (SKU): 03006\nΕμπλουτίστε το optiviewer σας με τις επιπλέον εικόνες από την εταιρεία Svoora. Το σετ περιλαμβάνει 3 δίσκους με διαφορετικά θέματα. Με τους δεινόσαυρους οι μικροί μας φίλοι θα γυρίσουν πίσω στον χρόνο, το ταξίδι στο διάστημα θα τους μαγέψει και η ζούγκλα θα δημιουργήσει μια καινούργια περιπέτεια για την φαντασία τους! Ο κάθε δίσκος διαθέτει 14 διαφορετικές εικόνες. Κατάλληλο από 3 ετών. ΗλικίαΑπό 3 μέχρι 10 ετών


€95 Ολοκληρωμένο Επαγγελματικό Σεμινάριο Νυχιών! 95€ για Full Επαγγελματικό Σεμινάριο Νυχιών συνολικής διάρκειας 65 ωρών, με απόκτηση Βεβαίωσης Σπουδών. Θεωρητική και πρακτική εκπαίδευση σε Μανικιούρ-Πεντικιούρ, Nail-art, Τεχνητών Νυχιών, Τροχό από την Σχολή Beauty Academy που βρίσκεται στην Καλλιθέα! - Λήξη προσφοράς: μεθαύριο 11:45 89 αγορές\n€35 Από 35€ για Επαγγελματικά Σεμινάρια Νυχιών, με απόκτηση Βεβαίωσης Σπουδών. Θεωρητική και πρακτική εκπαίδευση σε Nail-art ή Μανικιούρ-Πεντικιούρ ή Τεχνητών Νυχιών, από την Σχολή Beauty Academy που βρίσκεται στην Καλλιθέα. Έκπτωση 90%! - Λήξη προσφοράς: μεθαύριο 11:45 101 αγορές\n€40 40€ από 400€ για Επαγγελματικά Σεμινάρια Εκμάθησης Αποτρίχωσης Προσώπου & Σώματος, με απόκτηση Βεβαίωσης Σπουδών συνολικής διάρκειας 20 ωρών. Θεωρητική και πρακτική εκπαίδευση αποτρίχωσης προσώπου & σώματος με κερί & κλωστή, από την Σχολή Beauty Academy στην Καλλιθέα. Με την αγορά 2 σεμιναρίων (μασάζ-μακιγιάζ-αισθητικής... - Λήξη προσφοράς: μεθαύριο 11:45 68 αγορές\n€50 Επαγγελματικά Σεμινάρια Μακιγιάζ! 50€ από 450€ για Επαγγελματικά Σεμινάρια Μακιγιάζ, με απόκτηση Βεβαίωσης Σπουδών συνολικής διάρκειας 30 ωρών. Θεωρητική και πρακτική εκπαίδευση, χρωματολογία, τεχνικές εφαρμογές, beauty make up, πρωινό-βραδυνό-νυφικό και εφαρμογή ψεύτικων βλεφαρίδων, από την Σχολή Beauty Academy στην Καλλιθέα. Με τ... - Λήξη προσφοράς: μεθαύριο 11:45 55 αγορές\n€65 65€ για δέκα (10) ώρες Θεωρητικών και Πρακτικών Επαγγελματικών Σεμιναρίων Τοποθέτησης βλεφαρίδας Extension Eyelashes ή 3D, από την Σχολή Beauty Academy που βρίσκεται στην Καλλιθέα. Έκπτωση 84%! - Λήξη προσφοράς: μεθαύριο 11:45 79 αγορές\n€65 Σεμινάριο Τοποθέτησης Βλεφαρίδας - Καλλιθέα - Ολοκληρωμένο Επαγγελματικό Σεμινάριο Τοποθέτησης Βλεφαρίδας Extension Eyelashes Τρίχα Τρίχα ή 3D διάρκειας 10 ωρών, χορήγηση Βεβαίωσης Σπουδών ισάξια με όλων των ιδιωτικών σχολών και Δωρεάν Υλικά, από το «Beauty Academy» στην Καλλιθέα με 65€ από 400€ (Έκπτωση 84%)! - Λήξη προσφοράς: μεθαύριο 12:00 95 αγορές\n€60 60€ Επαγγελματικά Σεμινάρια Μυοχαλαρωτικού (Relax) Massage & Shiatsu, με απόκτηση Βεβαίωσης Σπουδών διάρκειας 8 ωρών. Θεωρητική και πρακτική εκπαίδευση στη Σχολή Beauty Academy στην Καλλιθέα. Η σχολή μας αποτελείται από έναν όμορφο και ευχάριστο χώρο, με καταξιωμένους καθηγητές, με μεγάλη εμπειρία στο χώρο της τέχνης και της ομ... - Λήξη προσφοράς: μεθαύριο 11:30 13 αγορές


Ο Modi διασχίζει τον Ρουβίκωνα στο Κασμίρ – GorgaNews\nΟ Modi διασχίζει τον Ρουβίκωνα στο Κασμίρ\nΤο Νέο Δελχί ανατρέπει το status quo στην διαμφισβητούμενη επικράτεια\nΣτις 5 Αυγούστου, το κυβερνών κόμμα Bharatiya Janata στο Νέο Δελχί ανακοίνωσε την ανάκληση του άρθρου 370, μιας διάταξης στο ινδικό σύνταγμα που διέπει την σχέση του διαμφισβητούμενου κρατιδίου Τζαμμού και Κασμίρ με την Ινδία.\nΣτις 5 Αυγούστου, το κυβερνών κόμμα Bharatiya Janata (BJP) στο Νέο Δελχί ανακοίνωσε την ανάκληση του άρθρου 370, μιας διάταξης στο ινδικό σύνταγμα που διέπει την σχέση του διαμφισβητούμενου κρατιδίου Τζαμμού και Κασμίρ  με την Ινδία. Ταυτόχρονα, ο υπουργός Εσωτερικών, Amit Shah, ανακοίνωσε επίσης στο Κοινοβούλιο ότι η κυβέρνηση προγραμμάτισε την κατάργηση της κρατικής υπόστασης του Τζαμμού και Κασμίρ, δημιουργώντας δύο «ενωμένα εδάφη» (ένα στην βουδιστική περιοχή Ladakh και ένα στις περιοχές Τζαμμού και Κασμίρ, που έχουν πλειοψηφίες Ινδουιστών και Μουσουλμάνων, αντίστοιχα). Την επόμενη μέρα, τόσο η κάτω όσο και η άνω Βουλή του ινδικού κοινοβουλίου ψήφισαν νομοθεσία που θεσπίζει αυτές τις αλλαγές.\nΕάν η κυβέρνηση του Narendra Modi  μπορέσει να ακολουθήσει το σχέδιό της, το Κασμίρ θα παύσει να είναι αυτόνομο κράτος εντός της Ινδίας. Η κατάργηση του άρθρου 370 υπήρξε από καιρό βασικό στοιχείο της πολιτικής πλατφόρμας του ινδουιστικού εθνικιστικού BJP . Στο εκλογικό μανιφέστο του 2014, το BJP επανέλαβε την παλιά φιλοδοξία του να απαλλαγεί από το άρθρο, αλλά υποσχέθηκε να «συζητήσει αυτό το θέμα με όλους τους ενδιαφερόμενους». Η δέσμευση για διαβούλευση εξαφανίστηκε στο μανιφέστο του 2019. Με άλλη μια ξεκάθαρη πλειοψηφία στο Κοινοβούλιο, το κόμμα ενθαρρύνθηκε για να τηρήσει την προεκλογική υπόσχεσή του.\nΤο άρθρο 370 διέπει τις σχέσεις της Ινδίας με το μοναδικό μουσουλμανικής πλειοψηφίας κρατίδιό της. Το άρθρο περιόριζε την εφαρμογή του συντάγματος της Ινδίας στο Τζαμμού και Κασμίρ και επίσης εμποδίζει τους μη Κασμιρινούς να γίνουν εύκολα μόνιμοι κάτοικοι του κράτους. Η κατάργησή του ανατρέπει το status quo στην διαμφισβητούμενη επικράτεια και θα οδηγήσει σε σημαντική μεταβολή των συνθηκών στο έδαφος.\nΜΙΑ ΠΡΙΓΚΙΠΙΚΗ ΚΛΗΡΟΝΟΜΙΑ\nΤα άρθρα που διατήρησαν το ιδιαίτερο καθεστώς του Κασμίρ προϋπήρχαν της ινδικής ανεξαρτησίας και προέρχονται από την εποχή που το Κασμίρ ήταν ένα ονομαστικά ανεξάρτητο πριγκιπάτο. Το 1927, ο Maharaja Hari Singh, ο ηγέτης του Τζαμμού και Κασμίρ, ψήφισε διάταγμα που απαγόρευε στους μη Κασμιρινούς να αποκτήσουν περιουσία στο κράτος. Αυτή η κίνηση επισπεύσθηκε λόγω μιας εισροής ανθρώπων από το γειτονικό κρατίδιο Πουντζάμπ. Είκοσι χρόνια αργότερα, όταν ο μαχαραγιάς επέλεξε να εντάξει το πριγκιπάτο του στο νεοσύστατο κράτος της Ινδίας, η νέα συστατική συνέλευση του Τζαμμού και Κασμίρ επέλεξε να διατηρήσει μια παραλλαγή αυτής της διάταξης.\nΗ διατήρηση αυτής της πρόβλεψης από την εποχή της αποικιοκρατίας δεν ήταν έκπληξη. Ο μαχαραγιάς είχε προσχωρήσει στην Ινδία υπό πίεση, όταν υποστηριζόμενοι από το Πακιστάν άτακτοι απείλησαν να ανατρέψουν το βασίλειό του. Δεδομένου ότι ένα μουσουλμανικής πλειοψηφίας κράτος επρόκειτο να προσχωρήσει σε μια κοσμική, αλλά ινδουιστική πλειοψηφία, ο πρωθυπουργός της Ινδίας, Jawaharlal Nehru, ήταν διατεθειμένος να χορηγήσει στο Κασμίρ ένα ειδικό καθεστώς σύμφωνα με το ινδικό σύνταγμα. Το άρθρο 370 περιόρισε τις περιοχές στις οποίες θα εφαρμοζόταν το ινδικό Σύνταγμα στο Τζαμμού και Κασμίρ και επέτρεπε στο κράτος να αποκτήσει κάποια αυτονομία που δεν διέθετε άλλο ινδικό κρατίδιο. Αν και ορίστηκε ως προσωρινό, το άρθρο 370 έγινε μόνιμο χαρακτηριστικό του συντάγματος και επιβεβαιώθηκε για τελευταία φορά με προεδρικό διάταγμα το 1954.\nΤο ιδιαίτερο καθεστώς του Κασμίρ εντός της Ινδίας έχει αλλάξει από την δεκαετία του 1950. Οι μεταγενέστερες κυβερνήσεις στο Νέο Δελχί, συμπεριλαμβανομένων των κυβερνήσεων του Nehru, περιέκοψαν αποτελεσματικά τις διατάξεις του άρθρου 370, εφαρμόζοντας διάφορα στοιχεία του ινδικού συντάγματος στο Τζαμμού και Κασμίρ. Το 1964, για παράδειγμα, η κεντρική κυβέρνηση επέκτεινε το άρθρο 356 του ινδικού συντάγματος στο Τζαμμού και Κασμίρ, επιτρέποντας στο Νέο Δελχί να διαλύσει μια κρατική κυβέρνηση σε περίπτωση παραβίασης του νόμου και της τάξης. Αυτές οι νομοθετικές αλλαγές είχαν ως αποτέλεσμα κατά την διάρκεια των ετών να διαβρωθεί το ειδικό καθεστώς που είχε χορηγηθεί στο Κασμίρ υπό την αιγίδα του άρθρου 370.\nΟι σταδιακές αλλαγές των προηγούμενων δεκαετιών ωχριούν σε σύγκριση με την τρέχουσα αναμόρφωση από την κυβέρνηση του BJP. Το BJP και άλλοι αντιτιθέμενοι στο άρθρο 370 επέμειναν από μακρού χρόνου ότι οι συνταγματικές διατάξεις εμποδίζουν τη μεγαλύτερη ενσωμάτωση του κρατιδίου στην υπόλοιπη Ινδία. Η κατάργηση του άρθρου θα οδηγήσει σε μεγαλύτερη ευημερία, καθώς οι μη Κασμιρινοί θα είναι σε θέση να αγοράσουν ακίνητα και να επενδύσουν στο κρατίδιο. Υπάρχει κάποια αξία σε αυτά τα επιχειρήματα. Οι Κασμιρινοί, ανεξάρτητα από την πίστη τους, έχουν την ελευθερία να ταξιδεύουν σε οποιοδήποτε μέρος της Ινδίας και να αποκτούν περιουσία. Δεν πρέπει οι άλλοι Ινδοί πολίτες να έχουν τα ίδια δικαιώματα στο Κασμίρ; Χωρίς δεσμεύσεις, οι πρόθυμοι επενδυτές θα στραφούν προς το κράτος και ακολούθως θα βελτιώσουν σημαντικά την οικονομική ευημερία του.\nΩστόσο, πρέπει να εξεταστεί μια πιο ανησυχητική πιθανότητα. Το Πακιστάν έχει επιτρέψει εδώ και καιρό σε μη Κασμιρινούς να εγκατασταθούν σε περιοχές του Κασμίρ που διαχειρίζεται το Πακιστάν, το ένα τρίτο από το αρχικό πριγκηπικό κράτος που κατέλαβε κατά την διάρκεια του πολέμου του 1947-48 με την Ινδία. Στην συνέχεια, άλλαξε την δημογραφία αυτής της περιοχής, καθιστώντας την αυτονομία της κάτι λίγο περισσότερο από μια νομική μυθοπλασία.\nΠαρόλο που η Ινδία ισχυρίζεται επισήμως ότι υπάρχει έδαφος υπό πακιστανικό έλεγχο, λίγοι σε οποιαδήποτε πρόσφατη ινδική κυβέρνηση πιστεύουν ότι θα ανακτηθεί ποτέ το διοικούμενο από το Πακιστάν Κασμίρ. Κατά την άποψη της κυβέρνησης Modi, είναι καλύτερο να συγχωνευθεί το τμήμα του Κασμίρ που παραμένει υπό τον έλεγχο της Ινδίας στην υπόλοιπη Ινδία, καταστρέφοντας την συνεχιζόμενη αλυτρωτική απαίτηση του Πακιστάν. Μια τέτοια συγχώνευση είναι δυνατή μόνο εάν η Ινδία μπορεί να αλλάξει την δημογραφία του τμήματος του Κασμίρ που έχει στα χέρια της.\nΗ κατάργηση του άρθρου 370, τουλάχιστον κατ’ αρχήν, είναι το πρώτο βήμα που απαιτείται για την εφαρμογή αυτού του μετασχηματισμού. Ο μουσουλμανικής πλειοψηφίας πληθυσμός της κοιλάδας του Κασμίρ είναι περίπου επτά εκατομμύρια, αποτελώντας ένα μικρό κλάσμα των 1,3 δισεκατομμυρίων ανθρώπων πληθυσμού της Ινδίας. Αυτό που μπορεί να προκύψει είναι μια εκδοχή του εθνοτικού μετασχηματισμού της μουσουλμανικής πλειοψηφίας επαρχίας Xinjiang στην δυτική Κίνα, σταθερά συνδεδεμένη με την υπόλοιπη χώρα λόγω της μετανάστευσης Κινέζων Χαν.\nΌχι μόνο η κεντρική κυβέρνηση έχει διαβρώσει την αυτονομία του Κασμίρ αλλά έχει μετατοπίσει το εκκρεμές προς την αντίθετη κατεύθυνση. Η κυβέρνηση Modi ανακοίνωσε ότι θα διχάσει το Τζαμμού και το Κασμίρ και θα καταργήσει την κρατική υπόστασή του, παρέχοντας στο Νέο Δελχί πολύ μεγαλύτερες εξουσίες. Το νέο ενωμένο έδαφος της Ladakh δεν θα έχει νομοθετική εξουσία· το νέο έδαφος του Τζαμμού και Κασμίρ θα έχει νομοθετικό σώμα, αλλά πιθανότατα θα είναι σταθερά κάτω τη μπότα της κεντρικής κυβέρνησης. Το Νέο Δελχί θα μπορέσει να σαρώσει τους δυνητικά ανυπότακτους τοπικούς πολιτικούς. Η λαβή του στην επικράτεια θα είναι αμείλικτη.\nΠΡΟΣΑΝΑΜΑ ΣΤΗΝ ΦΩΤΙΑ\nΑλλά δεν είναι καθόλου σαφές ότι η στρατηγική του BJP θα παράγει τα επιθυμητά αποτελέσματα. Τα προβλήματα βρίσκονται σε εθνικό, περιφερειακό και, ενδεχομένως, διεθνές επίπεδο. Σε εθνικό επίπεδο, η γενιά των Μουσουλμάνων του Κασμίρ, οι οποίοι ενηλικιώθηκαν μετά την εξέγερση του 1989 και τα επόμενα χρόνια βίας και καταστολής, δεν θα δεχτούν παθητικά αυτή τη νέα τάξη. Αντ΄ αυτού, όπως έχουν επανειλημμένα αποδείξει τα τελευταία χρόνια, θα καταφύγουν τουλάχιστον σε μεγάλες διαδηλώσεις και σε συγκρούσεις με τις δυνάμεις ασφαλείας. Η κυβέρνηση στο Νέο Δελχί θα απαντήσει με σκληρά μέτρα, συμπεριλαμβανομένης της χρήσης μαζικών συλλήψεων, δακρυγόνων και πυροβόλων όπλων, για να διασκορπιστούν τα πλήθη και, με την σειρά τους, να αναζωπυρωθούν τα πάθη των αντιφρονούντων. Ένας κύκλος διαδηλώσεων και σκληρής πάταξής τους μόνο θα αποξενώσει τους Μουσουλμάνους του Κασμίρ από την Ινδία.\nΤο Πακιστάν, το οποίο ποτέ δεν συμφιλιώθηκε με τον έλεγχο της Ινδίας στα περίπου δύο τρίτα του αρχικού πριγκιπάτου, δεν θα χάσει την ευκαιρία να σπείρει περαιτέρω διαμάχες στον πικραμένο πληθυσμό. Η αιτία του Κασμίρ έχει επίσης μεγάλη εγχώρια χρήση για τους Πακιστανούς πολιτικούς, οι οποίοι επικαλούνται την δεινή κατάσταση των Μουσουλμάνων του Κασμίρ για να συσπειρώσουν τον δικό τους φτωχό πληθυσμό. Για πάνω από δύο δεκαετίες, το Πακιστάν έχει καταβάλει κάθε δυνατή προσπάθεια για να τροφοδοτήσει τις φλόγες της εξέγερσης που σβήνουν. Τα πρόσφατα μέτρα του Νέου Δελχί παρέχουν μόνο περισσότερο προσάναμμα. Οι περιφερειακές εντάσεις θα κορυφωθούν, καθώς η κυβέρνηση Modi θα ανταποκριθεί σθεναρά για να σφραγίσει τα σύνορα και να αναλάβει ενδεχομένως τιμωρητικές ενέργειες εναντίον του ενοχλητικού γείτονα.\nΤέλος, εάν εκδηλωθεί μεγάλης κλίμακας βία στο Κασμίρ, το Πακιστάν θα φέρει το ζήτημα στην Γενική Συνέλευση των Ηνωμένων Εθνών καθώς και σε άλλους διεθνείς φορείς, όπως η Επιτροπή Ανθρωπίνων Δικαιωμάτων των Ηνωμένων Εθνών. Θα επιδιώξει επίσης να στρέψει τις μουσουλμανικές χώρες εναντίον της Ινδίας. Αυτές οι προσπάθειες μπορεί να μην κάνουν ουσιαστική διαφορά, αλλά είναι δεδομένο ότι θα προκαλέσουν στην Ινδία κάποια διεθνή αμηχανία.\nΗ κυβέρνηση του BJP στο Νέο Δελχί επέλεξε να διασχίσει τον Ρουβίκωνα στο Κασμίρ, θεσπίζοντας μια μακρόχρονη επιθυμία της πολιτικής βάσης του. Παραμένει να δούμε πώς θα αντιμετωπίσει τις συνέπειες αυτού του ριζοσπαστικού παιγνίου.\n*Ο SUMIT GANGULY είναι διακεκριμένος καθηγητής Πολιτικών Επιστημών και κατέχει την έδρα Rabindranath Tagore στις Ινδικές Κουλτούρες και Πολιτισμούς στο Πανεπιστήμιο της Ιντιάνα, στο Bloomington.\nPhoto: Ακτιβιστές από την φοιτητική πτέρυγα του κυβερνώντος κόμματος Bharatiya Janata (BJP) της Ινδίας γιορτάζουν μετά την κατάργηση του ειδικού καθεστώτος του Κασμίρ στο Νέο Δελχί, τον Αύγουστο του 2019. Anushree Fadnavis / Reuters\nΕτικέτεςModi Νέο Δελχί\nΤο «μαστίγιο» του Ερντογάν και το kazan-kazan του Τσαβούσογλου\nΗΠΑ: Θεωρίες συνωμοσίας μετά τον θάνατο του Έπσταϊν …”κακός χαμός”!


Θα παραμείνει φυλακισμένος Πακιστανός που κατηγορείται για βιασμό κοπέλας στη Δυτική παραλία | Εφημερίδα ΘΑΡΡΟΣ\nΠρώτη Δημοσίευση: 15/03/2013 00:28 - Τελευταία Ενημέρωση: 15/03/2013 00:28\nΣτη φυλακή θα παραμείνει για κάποια χρόνια ακόμη ένας Πακιστανός ο οποίος κατηγορείται πως στις 23 Απριλίου 2007 επιχείρησε να βιάσει μια κοπέλα που έκανε ηλιοθεραπεία στη Δυτική Παραλία. Χθες, το Μεικτό Ορκωτό Εφετείο Καλαμάτας μείωσε την πρωτόδικη ποινή (18 χρόνια) σε 14 χρόνια κατά πλειοψηφία (υπέρ της μείωσης της ποινής στα 14 χρόνια ήταν οι τέσσερις ένορκοι και κατά οι τρεις δικαστικοί, οι οποίοι τάχθηκαν υπέρ της μείωσης στα 15 χρόνια).\nΗ παθούσα μαζί με τη μητέρα της, που ήταν μάρτυρας, δεν προσήλθαν στο δικαστήριο κι έτσι κατέθεσε ως μάρτυρας ένας αστυνομικός. Ο μάρτυς ανέφερε πως η παθούσα εμφανίστηκε στην Αστυνομία και κατήγγειλε πως επιχείρησαν να τη βιάσουν και ο κατηγορούμενος την υποχρέωσε, με την άσκηση βίας και την απειλή πως έχει όπλο, σε στοματικό έρωτα. Δέκα ημέρες μετά το συμβάν αναγνώρισε το δράστη, ο οποίος εργαζόταν σε πρατήριο καυσίμων, και πληροφόρησε την Αστυνομία, που τον συνέλαβε. Αυτός στην αρχή αρνούνταν τα πάντα, αλλά όταν την είδε, είπε πως την αγαπά και θέλει να την παντρευτεί, ενώ ομολόγησε πως είχε πιει την ημέρα που έγινε το περιστατικό.\nΤέλος, πρόσθεσε πως η παθούσα δεν ήθελε να κάνει μήνυση και να γίνει το δικαστήριο στην Καλαμάτα, αλλά σε άλλη πόλη.\nΑναγνώστηκαν οι καταθέσεις που είχαν δοθεί και ο συνήγορος υπεράσπισης του κατηγορουμένου ανέφερε πως η παθούσα δε θέλησε να υποβάλει μήνυση, επειδή η διαδικασία έγινε κατά ένα μέρος με τη συναίνεσή της.\nΣτην απολογία του ο κατηγορούμενος υποστήριξε, μεταξύ άλλων, πως είχε πιει και η κοπέλα τού ζήτησε να τη χαϊδέψει, δίνοντάς της 50 ευρώ, ποσό που δεν είχε μαζί του. Ανέφερε πως συζητούσαν για καμιά ώρα περίπου και πως αν της τα έδινε τα χρήματα, δε θα υπήρχε πρόβλημα και δε θα υποβαλλόταν η μήνυση. Ορκίστηκε στο Κοράνι πως δεν την άγγιξε, αλλά τα όσα έλεγε ήρθαν σε αντίφαση με όσα είχε καταθέσει, εκνευρίζοντας έτσι την πρόεδρο, η οποία του ζήτησε να πει την αλήθεια.\nΗ εισαγγελέας ζήτησε να κηρυχθεί ένοχος χωρίς ελαφρυντικό, ενώ η υπεράσπιση επικαλέστηκε πως υπήρξε συναίνεση και της παθούσας, αλλά και τη μεταβολή της κατηγορίας με αναγνώριση το μειωμένο καταλογισμό.


Wiz 50 Best Restaurant 2018- Διεθνής ,\nWiz 50 Best Restaurant 2018- Διεθνής\nΚυκλοφόρησε για δεύτερη χρονιά, ο πολυτελής οδηγός «50 Best Restaurants» με την ευγενική χορηγία του Προγράμματος «Ανταμοιβή» της Τράπεζας Κύπρου. Τα εστιατόρια χωρίζονται σε πέντε διαφορετικές κατηγορίες κουζίνας: Κυπριακή, Θαλασσινά, Έθνικ, Διεθνής και Μεσογειακή.\nΤο WIZ σας παρουσιάζει τα 8 εστιατόρια που ψηφίστηκαν ως τα καλύτερα για το 2018 στη κατηγορία Διεθνής Κουζίνα, από τους χρήστες της εφαρμογής.\nΈνα από τα πιο όμορφα και ενδιαφέροντα bar restaurants της πόλης. Άποψη στο design με ρετρό ντεκόρ που θυμίζει αγγλικό tea-room με γαλλικό αέρα και ωραία αντικείμενα που έχει συλλέξει ο Κωνσταντίνος Ταλάσιης. Hype spοt ανοικτό από το πρωί, μοδάτος κόσμος, φλερτ στην μπάρα με cocktail και μια ενδιαφέρουσα λίστα κρασιών. Η κάρτα των γαστρονομικών πιάτων που υπογράφει ο σεφ Ανδρέας Ανδρέου, δίνει έμφαση στη διεθνή κουζίνα με σαλάτες, κρέας, pasta, ψάρια και θαλασσινά και εξαιρετικές πρώτες ύλες. Γίνεται το αδιαχώρητο, οπότε υπολόγισε κράτηση.\nΜικρό και χαριτωμένο στο κέντρο της πόλης με ωραίο ambiance. Περιεκτικό μενού από την ευρωπαϊκή κουζίνα που ανανεώνεται με νέα υλικά και γεύσεις δημιουργώντας καινούργια πιάτα, με τη συμβολή της εταιρείας catering Chef Nouveau. Από τις αξιόπιστες επιλογές για μεσημεριανό. Από το πρωί με καφέδες, σάντουιτς, burgers, cakes και cheesecakes. Deli προϊόντα που φτιάχνουν οι ίδιοι, διαθέσιμα και για το σπίτι. ΤΡΙ-ΣΑΒ 9.00-18.00, ΠΑΡ 19.00-23.00\nΣτη μυστική αυλή του νέου Edem’s Yard η σημασία στη λεπτομέρεια έχει πρωταγωνιστικό ρόλο. Φροντισμένη και πράσινη, με άσπρες ξύλινες πολυθρόνες και καλό κόσμο, η κάρτα ποντάρει στo brunch με 4-5 αλμυρά πιάτα με κρέας και αβγά, χωρίς να αδιαφορεί για τους χορτοφάγους. Νόστιμα pancakes και brioche, granola παρφέ για πιο υγιεινές γεύσεις, μαζί με καφέδες, φρέσκους χυμούς και smoothies. Το απόγευμα ταιριάζει να πιεις ένα ice tea matcha με λεμόνι και δυόσμο. Από τα μέρη που αξίζει να περάσεις. ΤΡΙ-ΚΥΡ 09.15-17.30\nΑγίου Αντρέου 223, Λεμεσός\nΜε προσεγμένη αισθητική και κοσμοπολίτικη διάθεση, είναι ίσως το καλύτερο steakhouse στην Κύπρο. Καλές επιλογές στο μενού που ανανεώνεται, εξαιρετικό κρέας και μαγείρεμα από τον chef John Politis, καταπληκτική και γρήγορη εξυπηρέτηση, ενημερωμένη κάβα. Τα μεσημέρια της Κυριακής value for money μπουφές με σαλάτες, κρέας, ψάρι, ζυμαρικά, ριζότο και επιδόρπια. ΔΕΥ-ΣΑΒ 19.00-24.00 (23.00 η κουζίνα), ΚΥΡ 11.00-15.00\nΠρωτότυπο concept που περιλαμβάνει μπουτίκ ρούχων, café, wine bar και εστιατόριο με την υπογραφή του Πέτρου Ανδριανού. Συνδυάστε τα ψώνια σας και δοκιμάστε μια μεγάλη συλλογή από τσάγια, deli πιάτα και μπουκιές, καθώς και ασυνήθιστα platters με συνοδεία προσεκτικά διαλεγμένων κρασιών από την ενημερωμένη κάβα του. Μεσημέρι και βράδυ. Εδώ έχεις ανταμοιβή! ΔΕΥ-ΣΑΒ 09.00-23.00 ΚΥΡ 09.00-19.00\nΧώρος που σε γυρίζει πίσω στις καλές ρετρό εποχές. Το design και η κομψότητά του έχουν γίνει θέμα συζήτησης και βάζει πλώρη για να γίνει ένα από τα classic στέκια του downtown. Ιδανικό στέκι για after work ποτό. Ωραίο τσιμπολόγημα με ένα ποτήρι κρασί και κουζίνα. Κινείται σε πιάτα γαλλικής κουζίνας με δημιουργικές αναφορές από την Κωνσταντίνα Ιωάννου που αποδεικνύει σιωπηλά αλλά αποτελεσματικά το ταλέντο της. Από τα μέρη που δεν ξεκολλάς. ΤΡΙ-ΠΑΡ 11.30-24.00, ΣΑΒ 10.00-24.00, ΚΥΡ 10.00-17.00\nΜάρκου Δράκου 8, Λήδρα Πάλας, Λευκωσία\nΗ καντίνα βρήκε μόνιμη στέγη στην πίσω αυλή του Δημαρχείου Κερύνειας. Ζουμερά burgers αμερικανικού τύπου σε πολλές παραλλαγές, νόστιμα hot dogs, πληθωρικά σάντουιτς, φρέσκες σαλάτες και καλές τιμές. ΤΡΙ-ΣΑΒ 19.00-01.00